15-07-2020 08:42 Izdvojeno Srbija Politika\nPolicija koja je na višednevnim protestima u Srbiji upotrebila “prekomernu, neopravdanu i nezakonitu silu” i “izostanak reakcije državnih institucija” – razlozi su zbog kojih je više nevladinih organizacija zatražilo da reaguju međunarodne institucije.\nHitan apel poslat je 14. jula specijalnom izvestiocu Ujedinjenih nacija (UN) protiv torture.\n“Najmanje nekoliko desetina ljudi podvrgnuto je postupanju koje se može opisati samo kao nečovečno i ponižavajuće, a u pojedinim slučajevima se može predstaviti i kao mučenje”, navodi se u pismu specijalnom izvestiocu Nilsu Melceru.\nPored primera postupanja prema građanima “koji se uglavnom zasnivaju na prekomernoj, neopravdanoj i nezakonitoj upotrebi sile od strane policijskih službenika angažovanih na obezbeđivanju protesta”, nevladine organizacije pominju i “akte zlostavljanja koje su počinili neidentifikovani nedržavni akteri”.\n“Imamo jake razloge da verujemo da oni pripadaju neformalnim kriminalnim grupama usko povezanim sa Ministarstvom unutrašnjih poslova (MUP)”, navodi se u pismu.\nŠta se traži od UN izvestioca?\nNevladine organizacije su istakle da “izostanak reakcije nadležnih organa”, kao što su Sektor za unutrašnju kontrolu MUP-a i Osnovno javno tužilaštvo u Beogradu, ukazuju na “sistemski problem nekažnjivosti za dela mučenja i druge oblike zlostavljanja”.\n“Rizik od široko rasprostranjenog policijskog zlostavljanja i dalje je prisutan i postojaće i narednih nedelja”, napomenuli su potpisnici apela UN-ovom izvestiocu.\nIzvestilac ima mogućnost da kroz Savet za ljudska prava UN-a izvrši “jednu vrstu političkog pritiska na države da poštuju međunarodne standarde”, objasnio je za Radio Slobodna Evropa (RSE) Nikola Kovačević iz nevladine Inicijative za ekonomska i socijalna prava A11, koja je među petnaest potpisnica pisma.\n“Tražimo da pozove nadležne organe u Srbiji da sprovedu istrage povodom svih očiglednih navoda o zlostavljanju koji se pominju u pismu”, rekao je Kovačević.\nTraži se i da izvestilac apeluje na državne zvaničnike u Srbiji da osude policijsku brutalnost.\n“Svi funkcioneri su apsolutno jednostrano predstavljali proteste, oni su u potpunosti zanemarili ove slučajave (policijske brutalnosti) koje smo mi opisali izvestiocu”, napomenuo je Kovačević.\nPlatforma nevladinih organizacija svoje zahteve postavlja i pred ombudsmana, koji je u svom izveštaju utvrdio da na protestima nije bilo prekomerne upotrebe policijske sile, osim u pojedinačnim slučajevima.\nTraži se da ombudsman “bez odlaganja postupa povodom svih prijavljenih, ali i neprijavljenih slučajeva lošeg policijskog postupanja i izda set sistemskih preporuka za izmenu ponašanja policije”. Napominju da se u Srbiji nasilje prema osobama lišenim slobode smatra delom “policijske kulture”.\nPoslednji na spisku zahteva je da se “vrlo jasno predoči nadležnim organima da, ako se protesti nastave, svaki policajac mora da nosi vidnu oznaku na obezbeđivanju protesta”.\nTo bi, kako navodi Kovačević, pomoglo da se evidentiraju “oni policajci koji krše pravila službe i zlostavljaju demonstrante.”\nKoje su moguće posledice po Srbiju?\n“Klasične sankcije nema, glavna sankcija koju država može da pretrpi je neka vrsta diskreditovanja”, objasnio je za RSE Luka Mihajlović iz nevladinog Beogradskog centra za ljudska prava, koji je takođe potpisnik pisma.\nPrema njegovim rečima, “to možda zvuči beznačajno”, ali je za demokratski svet to “ozbiljna sankcija”.\n“Ako specijalni izvestilac utvrdi da je došlo do odstupanja od međunarodnih standarda, to može negativno da utiče na percepciju Srbije”, rekao je Mihajlović i dodao da bi to moglo da “preventivno deluje na policiju da bude oprezna u postupanju u budućnosti”.\nIpak, istakao je da je najvažnije pokrenuti postupke pred državnim organima u Srbiji.\n“Najbitnije je šta će tužilaštvo uraditi”, rekao je Mihajlović.\nPrimeri prekomerne sile\n“Mi imamo snimak kod pošte, gde prebijaju čoveka sa šipkama koje ne potpadaju ni pod jedno jedino službeno oružje ili sredstvo koje koristi policija”, opisao je Nikola Kovačević iz nevladine inicijative A11.\nTo je jedan od trinaest primera u pismu, a nevladine organizacije su izrazile sumnju da se na snimku ne radi o pripadnicima policije “zbog vrste oružja, načina oblačenja i načina primene sile”.\n“NJihovo ponašanje je klasično prebijanje sa nestandardnim predmetima”, dodao je Kovačević.\nI na drugim snimcima koje su zabeležile televizijske kamere i građani, a koji su našli svoje mesto u izveštaju, vidi se nesrazmerna upotreba sile, dodao je Luka Mihajlović.\n“To su ljudi koji sede mirno na klupama, ili koji su oboreni na zemlju sa rukama preko glave štiteći se od udaraca, ne pružaju nikakav otpor. Oni mogu da budu uhapšeni ukoliko postoji razlog za to, primenom mnogo manje sile”, rekao je on.\nNa snimcima, na koje se pozivaju nevladine organizacije u pismu, vidi se i da “oko 15 policajaca udara pendrecima momka u centru Beograda, na Terazijama i ostavljaju ga da leži na trotoaru”, ili da “policajac obara maloletnika na biciklu u Novom Sadu,a drugi ga udara dok je na zemlji”.\nNa jednom od snimaka zabeleženo je i da “policajac direktno ispaljuje suzavac na osobu koja nije pružala otpor”, a pominju se i pojedini slučajevi prekomerne sile prema ženama.\nUz video materijal i UN-ovom izvestiocu i domaćim institucijama biće priloženi i izveštaji specijalista sudske medicine.\n“Oni su pregledali povrede, precizno ih opisali, i daće svoje mišljenje”, istakao je Mihajlović.\nBeogradski centar za ljudska prava i Inicijativa A11 građanima su obezbedili besplatnu pravnu pomoć, a do sada su tužilaštvu podneli više krivičnih prijava zbog sumnji na policijsko mučenje i zlostavljanje na protestima.\n“Ni na jednu krivičnu prijavu nismo dobili čak ni potvrdu da su primili, nikakav odgovor tužilaštva”, rekao je Nikola Kovačević.\nJedina reakcija policije sa kojom su upoznate nevladine organizacije je identifikacija osumnjičenih za nasilje, koji nisu bili uhapšeni tokom noći protesta. Oni su identifikovani na kamerama.\n“Po istom tom principu, na isti način, ako već imaju sve te kamere po gradu, mogu da rekonstruišu svaki događaj za koji mi tvrdimo da je policija neopravdano upotrebila silu, a MUP se o tome uopšte ne izjašnjava, uključujući i Sektor unutrašnje kontrole”, istakao je Kovačević.\nMUP Srbije nije odgovorio na pitanja RSE šta je do sada uradila Unutrašnja kontrola kako bi ispitala navode o policijskoj brutalnosti i da li se policajci protiv kojih su nevladine organizacije podnele krivične prijave i dalje nalaze na radnom mestu ili su suspendovani.\nPitali su i da li MUP vodi disciplinski postupak protiv svojih službenika zbog sumnji na brutalno postupanje.\nDirektor policije Vladimir Rebić i ministar Nebojša Stefanović su u ranijim obraćanjima javnosti odbacili navode o prekomernoj upotrebi sile.\n“Bilo je snimaka gde postoji indicija da su možda pojedini policijski službenici prekoračili silu. Nadležne službe u okviru ministarstva će to ispitati, ali molim vas, još jednom da se vratimo na početak. Upravo ti ljudi koji su bili predmet primene fizičke snage su se u prethodnom periodu ponašali nasilno”, rekao je direktor policije 11. jula na konferenciji za novinare.\nRSE nije dobio odgovor ni o tačnom broju privedenih tokom višednevnih protesta i epilogu tih privođenja – koliko njih je pušteno, protiv koliko ljudi je policija podigla prekršajne i krivične prijave, a koliko je na izdržavanju zatvorske kazne.\n“Tačan broj ne znamo, ali u pitanju je više desetina ljudi koji su u skraćenom prekršajnom postupku osuđeni čak i do 60 dana zatvora, imamo primer da je neko dobio 60 dana zatvora samo za vređanje policajca”, istakao je Nikola Kovačević.\nProtest ispred zatvora\n“Pustite ih sve” i “Stop nasilju” – skandirale su desetine građana ispred zatvora u beogradskom naselju Padinska Skela u ponedeljak, 13. jula.\nOkupljeni su tražili puštanje na slobodu građana koji su po hitnom postupku osuđeni na zatvorske kazne zbog učešća na protestima u Beogradu i drugim gradovima Srbije.\nNa skupu su bili prisutni i predstavnici više opozicionih partija, udruženja Građanski otpor i još nekoliko nevladinih organizacija.\nIvana Jelić iz nevladine Združene akcije “Krov nad glavom” istakla je da se na izdržavanju zatvorske kazne nalazi i troje članova te organizacije – Vladimir Mentus, Igor Šljapić i Mario Marković.\n“Oni su privedeni prethodnih dana, policija ih je brutalno prebila i osuđeni su na 30 dana zatvora, bez fer suđenja. Bez ikakvog razloga su privedeni, nisu imali advokate, nisu mogli da se brane i sada su zatvoreni”, rekla na skupu Jelić.\nVladimir Mentus, uhapšen u noći između 11. i 12. jula ispred Narodne skupštine, je i naučni saradnik u Institutu društvenih nauka u Beogradu.\nZbog njegovog hapšenja reagovalo je i Sociološko naučno društvo Srbije.\nOni su u saopštenju istakli da je Mentus “uhapšen je samo zbog toga što se zatekao na mestu policijske akcije i bez obzira na to što nije učestvovao ni u kakvim akcijama protiv policije, niti u bilo kakvim drugim nasilnim akcijama”. Kao dokaz za tu tvrdnju, naveli su snimak koji poseduju.\n“Ovakvo postupanje policije i sudski postupci po kratkom postupku bez zaštite prava uhapšenih predstavljaju flagrantno kršenje ljudskih prava, podrivaju pravni sistem Srbije i predstavljaju još jedan primer uzurpiranja institucija”, zaključuje se u saopštenju.\nU reakciji na Mentusovo hapšenje, premijerka Srbije Ana Brnabić rekla je na konferenciji za novinare 13. jula da je on priveden kao deo grupe koja je ometala rad policije, te da je naveden kao osoba koja je vređala policajce koji su štitili red i zakon tokom protesta. Ona je rekla i da se neće mešati u rad pravosudnih organa.\nKo je reagovao do sada?\nProtesti u Beogradu počeli su 7. jula, a povod je bila najava predsednika Srbije Aleksandra Vučića o mogućnosti uvođenja policijskog časa tokom vikenda. Spontani skup pretvorio se u nerede, upad u Skupštinu i sukob policije sa delom demonstranata.\nFunkcioneri vladajuće Srpske napredne stranke, na čijem je čelu predsednik Srbije Aleksandar Vučić, proteste su ocenili kao “anarhiju” i “nasilni pokušaj rušenja vlasti”, a Vučić je za narede optužio “desničare i ekstremiste”.\nSa druge strane, opozicija okupljena oko stranaka koje su bojkotovale izbore ogradila se od organizacije protesta i učešća u neredima, uz optužbe da je “vlast poslala huligane kako bi diskreditovala proteste”, kako je to ocenio opozicioni lider Saveza za Srbiju Dragan Đilas.\nI u narednim danima građani Beograda i drugih gradova Srbije izlazili su na ulice, a kao razloge navodili su nezadovoljstvo zbog politike SNS-a i ponašanje vlasti tokom epidemije korona virusa, a jedan od zahteva bile su i smene u vrhu policije zbog postupanja na protestima. Do sada niko nije preuzeo odgovornost za organizaciju skupova.\nDo sukoba policije i dela demonstranata došlo je i na protestima 8. i 10. jula, a bilans su privođenja i više desetina povređenih demonstranata i policajaca.\nPored domaćih, reagovale su i međunarodne nevladine organizacije, poput Amnesti Internešnala koji je od vlasti u Srbiji zatražio da garantuju sigurnost na protestima i obezbede građanima ostvarivanje prava na mirno demonstriranje bez straha od represije.\nOglasila se i Evropska komisija sa porukom da restriktivne mere zbog pandemije korona virusa ne treba da ugrožavaju pravo na mirno okupljanje.\nAmbasador Rusije u Beogradu Aleksandar Bocan-Harčenko negirao je izjave o navodnom “ruskom tragu” u organizaciji protesta u Beogradu, a Ambasada SAD u Beogradu je osudila svaku vrstu nasilja:\n“Uključujući, kako nam izgleda, koordinisane napade na policiju koji su delovali kao da žele da isprovociraju preterane reakcije, kao i, čini se, prekomernu upotrebu sile od strane policije”, navedeno je u saopštenju Ambasade SAD.\nRaskrinkan režimski ubačen element u proteste i ko je sve započeo! Više o tome čitajte OVDE.


Detekcija opasnih uslova uskoro na banjalučkim saobraćajnicama | Glas Laktaša - Nezavisni online magazin\nDetekcija opasnih uslova uskoro na banjalučkim saobraćajnicama\nBANJALUKA, 14. septembra – Jedan od projekata koji bi, u sklopu programa “Banjaluka – pametni grad”, trebalo da bude realizovan na području grada do kraja godine jeste i “Detekcija opasnih uslova na saobraćajnicama”.\nNosilac ovog projekta je kompanija “Telegroup” iz Banjaluke, dok je partner Gradska razvojna agencija (CIDEA).\n“Projektom treba da se doprinese razvoju novih sistema za bolji uvid u kvalitet održavanja saobraćajnica te da se kroz bolje upravljanje i nadzor u realnom vremenu smanji broj saobraćajnih nezgoda i ozljeda uzrokovanih snijegom i ledom”, kazali su za “Nezavisne” u CIDEA.\nPrema njihovim riječima, ova metoda podrazumijeva otkrivanje različitih površinskih stanja na osnovu mjerenja nekoliko komponenti.\n“Ovim projektom se daje mogućnost za reagovanje u realnom vremenu i sprečavanje nezgoda i štete”, naveli su u CIDEA.\nIz kompanije “Telegroup” su kazali da će njihov ITS sistem preko senzora koji prikupljaju podatke s ključnih saobraćajnica u gradu moći da detektuje snijeg i led na kolovozu i trotoarima u najranijoj fazi i automatski će alarmirati komunalne ekipe za održavanje puteva.\n“U realnom vremenu se može dobiti informacija o potencijalnim opasnostima te blagovremeno reagovati i smanjiti rizik po bezbjednost i zdravlje učesnika u saobraćaju, pri tome svodeći na minimum lažno alarmiranje nadležnih službi”, naveli su iz “Telegroupa”.\nDodali su da su ključne tačke projekta mjerenje i obrada podataka prikupljenih od senzora leda i snijega raspoređenih na više lokacija same pilot zone u kojoj će se projekat implementirati.\n“Prikupljeni podaci će dalje obrađivati informacije o temperaturi vazduha, temperaturi ceste i kolnika, pritisku vazduha, vlažnosti vazduha i prisutnosti vode na površinama ceste i kolnika. Osnovni cilj je da ovaj sistem spriječi mnoge saobraćajne nesreće uzrokovane ledom i snijegom na cesti, obezbijedi mnogo efikasniji protok saobraćaja i omogući bolju iskorištenost resursa putnih službi kao što su potrošnja soli, gorivo za potrošnju mašina za održavanje i drugo”, pojasnili su iz ove kompanije.\nUkupna vrijednost projekta iznosi 50.000 KM, a finansiran je od strane UNDP BiH, grada Banjaluka i Ministarstva za naučnotehnološki razvoj, visoko obrazovanje i informaciono društvo RS.\n“Projekat će biti implementiran na pilot području Lazarevo 1 i Lazarevo 2. On će uticati na sve građane koji prolaze tim područjem vozilima, javnim prevozom i uz povezane trotoare pješačenjem. Ove ceste su među najfrekventnijim, tako da će obuhvatiti sve stanovnike naselja koje se pilotira, ali i građana uopšte. Potrebno je naglasiti da, u tehničkom smislu, ne postoji prepreka da se sistem proširi u ostalim gradskim zonama”, zaključili su iz “Telegroupa”.\nPrethodni tekstLOPOVI NE BIRAJU: Ukrali HLADNJAČU ZA MRTVE, sumnja se na drugog pogrebnika\nSledeći tekstMahovljani: U oktobru otvaranje kargo centra na banjalučkom aerodromu\n“MRVICE” NA SASTANKU SA PREDSJEDNICOM RS: Pokretanje prve banke humanog mlijeka...


RTCG - Radio Televizija Crne Gore - Nacionalni javni servis :: Zdravlje :: Našli način da spriječe metastaze\nNAUČNICI U ŠVAJCARSKOJ 15. 01. 2019. 23:24 >> 22:52 0\nNAUČNICI U ŠVAJCARSKOJ\nNašli način da spriječe metastaze\nNaučnici sa Univerziteta u Bazelu otkrili su sredstvo koje sprečava nastanak metastaza prilikom obolijevanja od raka dojke, prenosi portal "Medikal ekspres".\nTokom istraživanja otkriveno je da je metastaza uzrok za više od 90 odsto smrtnih slučajeva, koji su povezani sa onkologijom. Štaviše, ako su ugroženi vitalni organi, nemoguće je spasti čoveka.\nStručnjaci su sproveli opsežna istraživanja 2.486 jedinjenja i odredili su njihov uticaj na cirkulišuće ćelije tumora. Pod uticajem epigenetskih mehanizama kontrole ove ćelije postaju slične matičnim ćelijama, što doprinosi njihovom učvršćivanju u tkivima i dijeljenju. Kao rezultat toga obrazuju se klasteri, koji dovode do pojave sekundarnih tumora.\nTokom istraživanja otkriven je inhibitor pumpa za natrijum i kalijum koji ometa ovaj proces. On "razbija" klastere na pojedinačne ćelije i onemogućava epigenetsku regulaciju.\n"Pokušali smo da pronađemo novi metod u borbi protiv raka, koji će biti drugačiji od uobičajenih. Na kraju smo pronašli lijek koji ne ubija ćelije raka, ali ih sprečava da se povežu", zaključio je šef istraživačke grupe Nikola Aceto.


Procenat kvalifikovane i visokokvalifikovane radne snage u Srbiji iznosi oko 65%. Continental, IMI, Bosch, ZF, Siemens, prepoznali su Srbiju kao dobru investicionu destinaciju za dalji tehnološki razvoj i istraživanje.\nVisokokvalitetno obrazovanje počinje u srpskim osnovnim i srednjim školama, koje nude napredne programe, kako iz opštih tako i iz tehničkih nauka.\nBroj inženjera, tehnologa i drugih stručnjaka dovoljan je da zadovolji rastuće potrebe međunarodnih kompanija. Ponuda radne snage se godišnje povećava za oko 45,000 svršenih studenata visokoškolskih ustanova.\nOd ukupnog broja diplomiranih studenata, studenti sa tehničkih univerziteta čine oko 30%. Vodeće obrazovne institucije u ovoj oblasti, kao što su Elektrotehnički fakultet ili Mašinski fakultet u Beogradu, međunarodno su priznati.\nPoslednjih godina primetan je i povećani broj srpskih stručnjaka koji se vraćaju u zemlju nakon sticanja znanja u međunarodnim kompanijama širom sveta.\nIzvor: Republički zavod za statistiku, Školska godina 2020/21\nSrbija je jedina zemlja u regionu koja ima Zakon o dualnom obrazovanju, u skladu sa evropskim standardima.\nNeophodnost da se formalni obrazovni sistem prilagodi potrebama privrede, podstakla je razvoj dualnog obrazovanja. Zakon o dualnom obrazovanju, kojim je kreiran pravni okvir za implementaciju dualnog obrazovanja, usvojen je 2017. godine.\nTokom školske godine 2020/21 u Srbiji je ustanovljeno 54 dualnih profila, a taj model obrazovanja obuhvatio je 10.000 učenika i 900 kompanija.


Mercedes se žalio posle trke za VN Abu Dabija, Ferstapen ostaje šampion\nMeđunarodna automobilska federacija (FIA) odbacila je i drugu žalbu Mercedesa, pa je poredak u poslednjoj trci voženoj u Abu Dabiju ostao isti, samim tim Maks Ferstapen iz Red Bula je šampion.\nFerstapen je u epskoj trci za VN Abu Dabija prvi prošao kroz cilj, a kako su on i Britanac bili izjednačeni sa po 369,5 bodova pred odlučujuću trku, na kraju je Holanđanin slavio u dramatičnoj završnici. Zbog udesa Nikolasa Latifija iz Vilijamsa na stazi je bilo bezbednosno vozilo što znači da u tom periodu vozači ne smeju da pretiču jedan drugog.Mercedes se žalio posle trke pošto smatra da je vozač Red Bula prestigao Hamiltona u trenucima kada je na stazi bio „sejfti kar“.Stjuarti trke odbili su žalbu, dok je u drugoj žalbi Mercedes pokušao da „igra na kartu“ kršenje protokola iza bezbednosnog vozila, član 48.12, ali je i ta žalba odbijena.Nakon što su odbijene obe žalbe Hamiltonovog tima, konačni plasman je ostao nepromenjen, te je Maks Ferstapen novi šampion Formule 1.„Razočaravajuće je što smo morali da prolazimo kroz sve ovo. Bilo je ovo neverovatna godina, ponosan sam na Maksa i na kompletan tim. On je svetski šampion, zaslužio je to“, izjavio je Kristijan Horner, direktor Red Bula.\nFerstapen je u epskoj trci za VN Abu Dabija prvi prošao kroz cilj, a kako su on i Britanac bili izjednačeni sa po 369,5 bodova pred odlučujuću trku, na kraju je Holanđanin slavio u dramatičnoj završnici.\nZbog udesa Nikolasa Latifija iz Vilijamsa na stazi je bilo bezbednosno vozilo što znači da u tom periodu vozači ne smeju da pretiču jedan drugog.\nMercedes se žalio posle trke pošto smatra da je vozač Red Bula prestigao Hamiltona u trenucima kada je na stazi bio „sejfti kar“.\nStjuarti trke odbili su žalbu, dok je u drugoj žalbi Mercedes pokušao da „igra na kartu“ kršenje protokola iza bezbednosnog vozila, član 48.12, ali je i ta žalba odbijena.\nNakon što su odbijene obe žalbe Hamiltonovog tima, konačni plasman je ostao nepromenjen, te je Maks Ferstapen novi šampion Formule 1.\n„Razočaravajuće je što smo morali da prolazimo kroz sve ovo. Bilo je ovo neverovatna godina, ponosan sam na Maksa i na kompletan tim. On je svetski šampion, zaslužio je to“, izjavio je Kristijan Horner, direktor Red Bula.\n12 Decembar 2021, 12:20


Vesti online / Vesti / Svet / Džihadisti upotrebili otrovni gas u Mosulu\nJoš uvek nema preciznih informacija koliko je ljudi stradalo u dejstvima terorista\nIslamska država je koristila granate s borbenim otrovnim gasom, hlorom, protiv civila i vladinih snaga koje se već nalaze u oslobođenim oblastima Jarmuk i Matahin - rekao je činovnik.\nPrema njegovim rečima, još nema preciznih informacija o tome koliko je ljudi stradalo u ovim dejstvima terorista.\nProteklog meseca teroristi Islamske države su, prema podacima kurdskog televizijskog kanala "Rudav", tokom borbi u centru Mosula upotrebili otrovni gas protiv vladinih snaga.\nRanije je Svetska zdravstvena organizacija saopštila da je najmanje 12 ljudi, među kojima su žene i deca, na lečenju od posledica primene hemijskog oružja u iračkom Mosulu.\n* Direktan pogodak iz rova: SAA bacačem granata uništava ID u Deir Ez Zoru


13-08-2019 13:19 Svet Region\nOn je podsetio da su Republici Srpskoj otete 83 nadležnosti i prenesene na nivo BiH.\n– Sve ćemo dovesti u pitanje i zadužiti Vladu i druge stručne institucije da nam dostave predloge akata koji će ići da se sve ono što je mimo Ustava u BiH eliminiše i zabrani – rekao je Dodik za Tanjug, podsetivši da Ustav precizno navodi da entitetima pripadaju sve dužnosti, funkcije i ovlašćenja koja nisu Ustavom izričito data BiH.\nPročitajte OVDE ko kaže da je Crna Gora sebe smatrala srpskom Spartom.\nDODIK BEZ PARDONA: Rusija je jedini garant međunarodnog prava na Balkanu!\nBIH U PANICI: Da li bi Rusija podržala otcepljenje Republike Srpske?\nBIVŠI NATO OFICIR: Boriću se da Norveška povuče priznanje Kosova


Počela 7. konferencija SASE, gosti iz Srbije, Crne Gore i Turske - Klix.ba\nUz 200 eminentnih ličnosti\nU Federaciji BiH svi zajedno moramo raditi da se domaće tržište kapitala još razvije, kako bi postalo likvidnije i sigurnije i kako bi, kada nam zatreba, bilo u stanju podmiriti potrebu za finansiranjem nekih projekata.\nTakođer, razvijeno lokalno finansijsko tržište u ovom vremenu svjetske finansijske i ekonomske krize smanjit će i našu ovisnost o vanjskim izvorima finansiranja.\nRekao je to danas u Sarajevu federalni ministar finansija Ante Krajina, obraćajući se učesnicima 7. međunarodne konferencije Sarajevske berze vrijednosnih papira pod nazivom “Povezivanje tržišta kapitala u uvjetima globalizacije“.\nOn je na ovome skupu, koji se održava pod visokim pokroviteljstvom Vlade Federacije BiH, a kojem prisustvuje oko 200 najeminentnijih ličnosti s područja tržišta kapitala u BiH te gostiju iz Srbije, Crne Gore i Turske , izrazio uvjerenje da će FBiH u budućnosti koristiti više domaće tržište kapitala, prvenstveno za finansiranje razvojnih projekata, poput izgradnje određenih dijelova koridora Vc ili nekih elektroenergetskih projekata.\nIstaknuo je da je Vlada FBiH emitiranjem dužničkih vrijednosnih papira, bilo obveznica ili trezorskih zapisa, došla do spoznaje da kao emitent ima veću fleksibilnost kod zaduživanja, što je od velikog značaja u današnje vrijeme te da kao emitent vrijednosnih papira može razmišljati kao jedan od aktera na tržištu kapitala.\n" Moramo imati na umu da svaka kriza vlasti ima negativan utjecaj na percepciju tržišta o sposobnosti emitenta vrijednosnih papira da izmiri preuzete obaveze te samim tim očekivati je da neka buduća zaduživanja budu otežana ili da poskupe", rekao je ministar Krajina.\nTarik Kurbegović, direktor Sarajevske berze, istaknuo je da će danas biti potpisan Sporazum o zajedničkoj platformi za trgovanje između Sarajevske berze vrijednosnih papira, Banjalučke berze i Montenegro berze.\n"Cilj je postići uvezano tržište sa svim onim dodatnim vrijednostima koje tržišta sa sobom nose. To donosi direktnu mogućnost trgovanja iz Sarajeva na ove dvije berze i obratno i mi faktički postajemo jedinstveno tržište, ali ipak svaka od ovih berzi zadržava svoj identitet. Znači, to povezivanje doprinosi povećanju likvidnosti ovih berzi i obima trgovine. ", kazao je Kurbegović.\nMilan Božić, direktor Banjalučke berze, rekao je da na osnovu ovoga sporazuma investitor može na jednom mjestu uplatiti novac, a trgovati na više berzi.\n"Mi smo taj projekt podržali i savremenim tehnološkim rješenjem i taj koncept je ponuđen i drugim berzama u regiji, a za to postoji interes", kazao je Božić.\nKonferencija je podijeljena na tri panela, s tri različite, ali jednako aktuelne teme, a govori se o : modalitetima povezivanja tržišta kapitala, odnosno o potrebi i načinima povezivanja berzanskih tržišta na regionalnom nivou te o atraktivnosti takvog povezivanja u uvjetima globalizacije te obveznicama javnog sektora, kao alternativi i dopuni klasičnoj štednji i drugom.\nTokom trećeg, interaktivnog panela, odnosno završnog panela učesnici konferencije će ove godine moći aktivno sudjelovati, u smislu razmjenjivanja mišljenja, postavljanja pitanja te konstruktivne diskusije.\nDirektor BLSE Milan Božić: Tržište kapitala u BiH je ponovo na početku\n19.10.2012. u 14:08


Zašto toliko dugo traju integracije Rusije i Bjelorusije – Borba\nZašto toliko dugo traju integracije Rusije i Bjelorusije\nNema ničeg čudnog u tome što integracioni procesi Rusije i Bjelorusije idu sporo i ne uvijek glatko, smatra portparolka Ministarstva inostranih poslova Rusije Marija Zaharova.\n„To su dve države, ne treba da iznenađuje što se ti integracioni procesi odvijaju sporo, a nekad i ne baš glatko. Jer postoji cio niz relevantnih faktora: i ekonomski i finansijski i istorijski. Period integracija nije jednostavan…\nTrenutno se svetska ekonomija nalazi u krizi, kao posledica pandemije, i čak i u onim zemljama u kojima se ne odvijaju složeni integracioni procesi, ove stvari moraju biti uzete u obzir“, rekla je Zaharova RTVI.\nPodsjetimo, Dogovor o stvaranju savezne države Rusije i Bjelorusije potpisan je 8. decembra 1999. godine. Krajem 2018. godine Minsk i Moskva su se dogovorili o formiranju radne grupe za rešavanje problematičnih pitanja i razvoju integracija. Ipak, program integracija još uvijek nije usvojen. Moskva je saopštila da tema integracije Rusije i Bjelorusije ne predviđa bilo kakvo ujedinjavanje država, već da je riječ o širenju savezničkih odnosa.\nMedojević: Ne može država da opstane ako su nove patriote” radije spremne da poginu za kilo “bijelog” ili “žutog”!


Specifični cilj projekta je bio da se promoviše koncept među-sektorske saradnje klastera kroz razvoj i implementaciju zajedničkih inovativnih projekata koji se odnose na razvoj novih proizvoda, kao i razvoj i testiranje prototipa projekta i implementaciji i testiranju novog proizvodnog procesa. 7 preduzeća iz 4 sektora (optoelektronika, automatizacija, ICT, mašinstvo) razvilo je visoko sofisticirani proizvod svetske klase HUNTER k4. Najbolji projekat klastera na pozivu inovativnim klasterima u Srbiji 2013/2014.\nInstitucionalna , Biznis i obrazovna integracija u oblasti naprednih tehnologija i mehatronike ( ATM )\nProjekat je imao za cilj da poboljša prekograničnu poslovnu saradnju u oblasti naprednih tehnologija i mehatronike i aktivnosti da nadograde postojeći potencijal za konkurentno učešće na zajedničkom tržištu EU. Projektni uticaj je zabeležen u povećanom kapacitetu stakeholdera na prekograničnoj saradnji kroz zajednički biznis , R&D i proizvodnih projekata ili drugih oblika poslovnog partnerstva . Imao je kolaborativne platforme, prekogranični ekspertski savet sa kontinuiranim radom van projektnog života pružajući pristup konsultacijama o mogućnostima tržišta.\nCilj projekta bio je povećanje mogućnosti za međunarodnom saradnjom članica NiCAT klastera, uspostavljanje marketing alata koji će doprinositi kapacitetu mogućnosti članica da budu prisutni na stranim tržištima i time povećaju međunarodnu saradnju (pojačaju ili počnu izvoz, učešće na međunarodnim projektima itd). Dodatni cilj bio je institucionalno jačanje kroz efektivniji operativni rad i sistemski pritup izvoznom aktivnostima(redovni rad sekcije za marketing i internacionalizaciju).


Kraj izolacije i korona virus: Šta mogu da uradim da smanjim rizik od dobijanja Kovida-19 - Glas Šumadije\nNaslovna > BBC News na srpskom > Kraj izolacije i korona virus: Šta mogu da uradim da smanjim rizik od dobijanja Kovida-19\n25/05/2020 143Ostavi komentar na Kraj izolacije i korona virus: Šta mogu da uradim da smanjim rizik od dobijanja Kovida-19\n„Napolju imate bezgranično razblaživanje“, rekao je on za BBC. „Dakle, izdahnete ga i on se raspe veoma, veoma brzo.“\n„Da biste se zarazili morate da budete izloženi zaraznoj dozi virusa; na osnovu studija zaraznih doza sa MERS-om i SARS-om, neki procenjuju da je potrebno 1.000 viralnih čestica SARS-CoV2 da bi se zaraza primila“, napisao je on u blogu.\n„Možete da primite 1.000 viralnih čestica jednim udisajem… ili 100 viralnih čestica svakim udisajem tokom 10 različitih udisaja ili 10 viralnih čestica u 100 udisaja. Svaka od ovih situacija može da dovede do infekcije“, objašnjava on.\nJedno jedino kijanje oslobađa oko 30.000 kapljica, sa mnogo manjih kapljica koje prelaze mnogo veće razdaljine – vrlo lako stignu čak na drugi kraj prostorije – i pri brzini i do 320 kilometara na sat“, kaže doktor Bromaž.\n„Ukoliko je osoba zaražena, kapljice iz jednog jedinog kašljanja ili kijanja mogu da sadrže čak 200 miliona čestica virusa“, napisao je on.\n„Dakle, ukoliko se nalazite licem u lice sa datom osobom, vi razgovarate i ta osoba kine ili se zakašlja direktno u vas, prilično je lako zamisliti kako biste mogli odjednom da udahnete 1.000 čestica virusa i odmah se zarazite.“\n„Jedan jedini izdisaj ispušta od 50 do 5.000 kapljica. Većina ima malu brzinu i vrlo brzo padne na zemlju“, tvrdi doktor Bromaž.\n„Još se više toga profiltrira i ide pravo nadole. Dakle, ispostavlja se da se vrlo malo patogena – viralnih čestica – oslobađa disanjem“, rekao je on za BBC.\n„Što je još važnije, zbog izostanka velike snage prilikom izdisaja, viralne čestice iz donjih respiratornih predela ni ne izlaze napolje.“\n„Kad dođe do vikanja ili pevanja, u tom stadijumu kapljice zaista izleću, a one bi čak mogle da stignu iz samih dubina vaših pluća, budući da iz sebe izbacujete taj zvuk velikom silinom“, rekao je on za BBC.\n„Dakle, sve što dovodi do snažne emisije izbacuje više tih respiratornih kapljica u vazduh iz tkiva koje će imati veći viralni teret“, kaže on.\n„Čak i ako su bili 15 metara daleko – kao u horu ili kol centru – čak je i mala doza virusa u vazduhu koja je stizala do njih tokom dužeg vremenskog perioda bila dovoljna da ih zarazi“, kaže on.\n„To je zanimanje koje stvara ogromnu količinu aerosola, samo preko procedura koje zubari u svom poslu obavljaju, i zubarske prakse će morati zaista dobro da razmisle o svom radnom prostoru kako bi zaštitile ponajpre vlastite zaposlene, jer neće zaposleni zaraziti pacijenta, već će pacijent zaraziti zaposlenog, zbog bušenja, usisavanja i svih onih tečnosti koja se rasprskavaju svuda.“\n„Imate ostarelu populaciju nastavnika i profesora sa mlađim ljudima u gusto natrpanim prostorijama. Moraće dobro da se promisli kako ova radna mesta učiniti bezbednim.“\n„Ukoliko sedite u dobro provetrenom prostoru, sa malo ljudi, rizik je mali“, kaže on.\n„Ukoliko ste u kancelariji otvorenog plana, zaista morate kritički da procenjujete rizik (veličina prostora, broj ljudi, protok vazduha). Ukoliko ste na poslu koji zahteva razgovor licem u lice ili još gore, vikanje, morate sami da procenite rizik.“\nAli što se tiče radnika u prodavnici, produženo vreme koje oni provode u prodavnici pruža mnogo veću mogućnost da prime zaraznu dozu“, kaže doktor Bromaž.\nNapolju je rizik od zaraze mnogo manji, zato što će se zarazne kapljice brže rasuti, ali ne zaboravite da je za infekciju potrebna „i doza i vreme“.\n„I dok sam se ja ovde usredsređivao isključivo na respiratornu izloženost, molim vas, ne zaboravite površine. Te zaražene respiratorne kapljice moraju negde da padnu. Često perite ruke i prestanite da pipkate lice!“, piše on.


Mekoli Kalkin po drugi put proglašen mrtvim: Sam u kući ponovo u žiži javnosti\nGlumac godinama ima velikih problema sa heroinom i pričalo se da mu je ostalo nekoliko meseci života, što je neko iskoristio i objavio da je simpatični dečak iz kultne komedije pronađen mrtav\nŠuška se 09.11.2014. - 16:54h Autor: Beta\nGlumac Mekoli Kalkin, koji se proslavio kao dete igrajući glavnu ulogu u komediji "Sam u kući", postao je drugi put za nekoliko meseci žrtva iste prevare: neko ga je proglasio mrtvim, što se pronelo internetom.\nKako javljaju sajtovi Socialnewsdaily.com i Inquistr.com, vest o smrti glumca (34) krenula je sa sajta koji koristi lažni identitet. Taj sajt, MSNBC.website.com, koji nikakve veze nema sa regularnim portalom MSNBC.com, javio je kao "hitnu vest" da je Kalkin pronađen mrtav u svom stanu na Menhetnu.\nZvanični izveštaj o uzroku smrti Robina Vilijamsa pročitajte OVDE.\nU ovom izveštaju se tvrdilo da je telo u petak popodne po lokalnom vremenu pronašla policija, nakon što ju je jedan član porodice pozvao da proveri šta je sa Kalkinom. Usledila je poplava tvitova sa izrazima saučešća.\nMeđutim, Kalkin nikako nije mogao biti mrtav jer je, koliko iste večeri pošto je "umro" svirao živ i zdrav u Njujorku sa svojim bendom "Pizza Underground".\nOVDE pročitajte kako je kobna lekarska greška koštala života komičarku Džoan Rivers.\nOvaj glumac, koji je imao tolikih problema sa heroinom da je svojevremeno vladala bojazan da mu je ostalo tek nekoliko meseci života, prošlog aprila je takođe bio lažno proglašen mrtvim. Stranica na Fejsbuku, koja je tu vest objavila, za kratko vreme je dostigla milion pregleda, a saučešća su se samo nizala. Kalkin se još nije oglasio da demantuje svoju najnoviju smrt.\nMekoli KalkinSam u kućiPrevara\nDobar za imunitet i srce: Evo šta sve samo jedna šolja kefira dnevno može da učini za zdravlje!


Pokrajinska vlada i NALED zajednički za uređeniji model lokalnih samouprava – region.vojvodina.gov.rs\nPokrajinska vlada i NALED zajednički za uređeniji model lokalnih samouprava\nPredsednik Pokrajinske vlade Igor Mirović i predsednik Upravnog odbora Nacionalne alijanse za lokalni ekonomski razvoj – NALED-a Goran Kovačević, potpisali su danas sporazum o saradnji. Sastanku su prisustvovali i ministarka za državnu upravu i lokalnu samoupravu Ana Brnabić, potpredsednik Pokrajinske vlade Đorđe Milićević i pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić.\nPredsednik Mirović je istakao da je reč je o početku saradnje, koja će sigurno omogućiti da imamo konkretan rezultat u opštinama, u smislu jednog uređenijeg modela, pre svega prema investitorima i njihovim potrebama, kao i onog našeg glavnog, velikog cilja – a to su veće investicije i nova radna mesta. Kako je istakao, ova saradnja je velika šansa za nas, jer su opštine koje su već ostvarile saradnju sa Nacionalnom alijansom za lokalni ekonomski razvoj imale veliku korist.\n– Ima mnogo tema oko kojih ćemo se konsultovati i tražiti podršku NALED-a, a to su pitanja koja se tiču efikasnijeg rada lokalnih kancelarija za ekonomski razvoj u saradnji sa lokalnim samoupravama, pitanja u vezi sa promocijom lokalnog ekonomskog razvoja i pomoći Pokrajinske vlade takvom razvoju – naglasio je predsednik Mirović.\nOva saradnja, prema rečima predsednika Pokrajinske vlade, donosi podršku u oblasti javno-privatnog partnerstva, i podršku u vezi sa pitanjima, koja mogu biti u funkciji one politike koju Pokrajinska vlada sprovodi, a to je brži ekonomski razvoj kroz aktivniju komunikaciju, investiranje i jačanje kapaciteta. Posebno je važna mogućnost da se definišu prioriteti u lokalnim sredinama, te stvaranje uslova za pojednostavljenje administrativnih procedura.\nPredsednik UO Nacionalne alijanse za lokalni ekonomski razvoj Goran Kovačević istakao je da krajnji rezultat uspešne saradnje sa lokalnim samoupravama , šalje jednostavnu poruku koja glasi da je opština sposobna da primi investitora, koji može slobodno da ulaže na njenom području. Krunom ovakve saradnje nazvao je proces sertifikacije koji dovodi lokalnu samoupravu u stanje potpune efikasnosti, a naredni korak usmeren je ka stalnom usavršavanju lokalne samouprave u cilju lakšeg i boljeg života u njoj. Vojvodina i Novi Sad viđeni su kao mesto vrhunskih uslova za postizanje uspešnih rezultata u okviru ovog programa.\nMinistarka za državnu upravu i lokalnu samoupravu Ana Brnabić istakla je da je ovaj sporazum plod saradnje dogovora, koji je sa predsednikom Mirovićem, članovima Pokrajinske vlade i predstavnika NALEDA postignut u julu. Ministarka Brnabić izrazila je nadu da će sporazum doneti puno konkretnih rezultata u razvoju gradova i opština što je prioritet Vlade Srbije. Očekivanja su da to rezultira kroz veći broj javno-privatnih partnerstava i unapređivanje komunalne infrastrukture u lokalnim samoupravama preko privatnih investicija, koja kasnije treba da ostanu opštini i njenim žiteljima.\nAmbasador Sjedinjenih Američkih Država u poseti Pokrajinskoj vladi


Srbija snažno podržava dijalog Seula i Pjongjanga, radujemo se novim investicijama - alo.rs\nBRNABIĆ RAZGOVARALA SA PARK Srbija snažno podržava dijalog Seula i Pjongjanga, radujemo se novim investicijama\nAUTOR: Tanjug DATUM I VREME: 14.03.2018. 18:42\nPredsednica Vlade Republike Srbije Ana Brnabić razgovarala je danas sa potpredsednikom Narodne skupštine Republike Koreje Parkom Ðu-sunom o razvoju ukupnih bilateralnih odnosa naše dve zemlje.\nPremijerka Brnabić je naglasila da su naši odnosi bliski uprkos geografskoj udaljenosti, da se zasnivaju na dobroj političkoj, ekonomskoj, ali i naučnoj saradnji.\nOna je zahvalila na donacijama Republike Koreje, kao i na značajnoj finansijskoj pomoći u rešavanju problema migrantske krize, saopštila je vladina Kancelarija za saradnju s medijima.\nMATURANTI ZASULI JAJIMA MINISTARTVO PROSVETE Osmaci na ulicama zbog krađe testova, HAOS u centru Beograda! (FOTO/VIDEO)


Erdogan kritikovao ambasadore 10 zemalja zbog Kavale – Krstarica\nTanjug 21. oktobra 2021. 13:22\nISTANBUL – Predsednik Turske Redžep Tajip Erdogan kritikovao je danas ambasadore 10 zemalja zbog njihovog poziva na oslobađanje filantropa Osmana Kavale, rekavši da bi Turska trebalo da im uskrati gostoprimstvo.\nMinistarstvo inostranih poslova pozvalo je u utorak ambasadore na razgovor zbog „neodgovornog saopštenja“, u kojem se traži pravedno i brzo rešavanje Kavalinog slučaja, preneo je Rojters.\n„Rekao sam našem ministru inostranih poslova: Ne možemo imati luksuz da ih ugostimo u našoj zemlji. Da li je na vama da Turskoj dajete takvu lekciju? Šta mislite da ste?“, rekao je Erdogan novinarima u svom avionu kada se vraćao sa putovanja u Afriku.\n„Naše pravosuđe je jedan od najlepših primera nezavisnosti“, dodao je, a preneo novinski sajt Haberturk.


Ponoš: Floskula 'srpski svet' nezdrava za interes našeg naroda u regionu | Novinska agencija Beta\nIZBORI2020 | 28.03.2022 19:00 > 28.03 19:01\nPonoš: Floskula 'srpski svet' nezdrava za interes našeg naroda u regionu\nPredsednički kandidat liste "Ujedinjeni za pobedu Srbije" Zdravko Ponoš izjavio je danas da je u potpunosti protiv ideje o "srpskom svetu", koju je tokom prethodne godine promovisao ministar unutrašnjih poslova Srbije Aleksandar Vulin.\n"Mislim da je to jedna floskula dosta rizična i nezdrava za interese našeg naroda u regionu. Ako je neko zamislio da Srbi gde god da žive treba da imaju jednog vodju koji je u Beogradu, to nije zdravo i dobro", rekao je Ponoš za Radio-televiziju Srbije.\nOn je ocenio da ti ljudi ostvaruju dobar deo svojih interesa u državama u kojima žive, već da im Srbija treba pomoći na drugi način.\n"Naravno Srbija treba da im pomaže, da ih štiti kroz školovanje, kroz neke investicije, kroz vodjenje računa o očuvanju kulturnog nasledja, ali oni dobar deo svojih prava ostvaruju u tim državama i ne treba ih podbunjivati", kazao je on.\nPonoš je naglasio i da bi isto to trebalo da rade i ostale države u regionu.\n"Bosna i Hercegovina je jedna kompleksna tvorevina. Nezavršena država, recimo. Mnogo je važno da se Srbija postavi tako da entiteti i narodi i gradjani unutar Bosne i Hercegovine nadju mehanizam kako će tu državu dogradjivati, a ne neko da im suflira sa strane. Ni Beograd ni Zagreb", istakao je Ponoš.\nPrema njegovim rečima, Dejtonski sporazum je osnov za funkcionisanje Bosne i Hercegovine, kao i da vlast treba da kontrolišu predstavnici naroda koji žive na tim prostorima, uz ocenu da "nikada neće funkcionisati" dokle god dolazi neko sa strane.\nNa pitanje da li bi otišao na proslavu Dana Republike Srpske, koji se obeležava 9. januara, Ponoš je rekao da bi, da Republika Srpska ima šta da slavi, ali da je "bolje kad te proslave nisu militantne i kada se sa njih upućuju poruke mira i suživota u Bosni i Hercegovini".\n"Naravno, treba voditi računa i o tome da su mnogi ljudi izgubili živote boreći se za Republiku Srpsku, da je Vojska Republike Srpske stvarala Republiku Srpsku, ali militantnost u proslavama nije najsrećnija odluka imajući u vidu kompleksnost odnosa u Bosni i Hercegovini", rekao je on.


Đorđević: Novi zakon mora borcima da obezbedi veća prava\nTanjug 8. avgusta 2018. 16:06\nBEOGRAD – Radna grupa za izradu nacrta zakona o osnovnim pravima boraca, vojnih invalida, civilnih invalida rata i članova njihovih porodica mora biti efikasna, a Ministarstvo rada će posvećeno raditi kako bi se rešili problemi u oblastima odnosa prava i obaveza države prema njima.\nOvo je poručeno s prvog sastanka te radne grupe, kojoj je prisustvovao ministar za rad, zapošljavanje, boračka i socijalna pitanja Zoran Đorđević, a koja je inače formirana na inicijativu predsednika Republike.\n„Prava boraca predviđena novim zakonom ne smeju biti ni u jednom segmentu manja nego do sada, već je potrebno obezbediti uslove i za ostvarivanje njihovih većih prava. Pitanje odnosa prema borcima, vojnim invalidima, civilnim invalidima rata i njihovim porodicama jeste pitanje odnosa u jednom društvu“, rekao je Đorđević.\nPredsednik Radne grupe biće državni sekretar Negovan Stanković, koji će zajedno sa savetnikom ministra za boračka pitanja Sašom Dujovićem koordinirati aktivnostima na izradi novog Zakona.\nNa sastanku Radne grupe izrađen je plan aktivnosti i realizacije izrade Nacrta zakona, a ministar je naglasio da je u planu da se Zakon nađe pred poslanicima Narodne Skupštine do kraja godine.


Fudbaler Čelsija se povredio u nedelju na treningu, a današnji pregledi su pokazali da je povreda mnogo teža nego što je u prvom trenutku izgedalo.\n"U ovom trenutku nemoguće je reći koliko će trajati oporavak, ali je sigurno da Esijen više neće igrati na ovom turniru", rekao je lekar reprezentacije Gane.\n"Crne zvezde" su u prvoj utakmici na Afričkom kupu nacija izgubile od Obale Slonovače 3:1, pa će u utorak morati da savladaju Burkinu Faso kako bi obezbedili plasman u četvrtfinale.\nEsijen je pre šampionata Afrike pauzirao mesec dana zbog povrede, a u Angolu je doputovao nekoliko dana posle ekipe. Odradio je samo jedan trening i odigrao 45 minuta protiv Obale Slonovače.


Ostale vesti, 25.01.2019, 01:30 AM\nRazvojni tim Google Chromea radi na promenama koje bi mogle da onemoguće funkcionalnost programa za blokiranje oglasa kao što su uBlock Origin i uMatrix.\nBlokiranje oglasa moglo bi postati mnogo teže ako Google uvede predložene izmene u Chrome, upozoravaju programeri. Mogućnosti ekstenzija su ograničene mehanizmom nazvanim “extension manifest”, trenutno u verziji 2. U sledećoj reviziji, Google planira da ograniči mogućnosti blokiranja webRequest API, koji ove ekstenzije koriste.\nPromene bi mogle da "unište" blokatore oglasa, rekao je jedan proizvođač popularnog softvera za blokiranje reklama, prenosi BBC.\nDrugi su rekli da će ažuriranje znatno otežati korisnicima da zaustave kompanije koje ih prate na internetu i olakšati oglašivačima da ih bombarduju oglasima.\nGoogle je saopštio da su ti predlozi "nacrt" i dodao da će raditi sa programerima da ograniči njihov uticaj.\n"To bi u suštini značilo da Google uništava blokiranje oglasa i zaštitu privatnosti kakvu znamo", navodi se u saopštenju autora programa za blokiranje oglasa Ghostery.\nOvakvi programi su dodaci ili ekstenzije za pregledač koji, kao što im ime govori (ad-blocker), pokušavaju da uoče i zaustave komercijalne poruke koje se nalaze na mnogim web stranicama. Postoji mnogo različitih vrsta ovakvih ekstenzija.\nKomentare autora Ghosteryja ponovio je i Rejmond Hil, glavni programer popularnog dodatka za Chrome uBlock Origin, koji je rekao da ova ekstenzija "više neće moći da postoji" ako se usvoje promene u skladu sa trenutnim predlogom.\nGoogle je rekao da želi da napravi izmene kako bi poboljšao "bezbednost i privatnost" ekstenzija i poboljšao njihove performanse.\nGoogleov plan je da zaustavi ekstenzije koje menjaju podatke koje dobijaju sa sajtova koje korisnici posećuju. Ova sposobnost blokiranja, modifikovanja ili preusmeravanja dolaznih podataka je ključna za sposobnost ekstenzija da zaustave oglase i iskačuće prozore, kao i da spreče pokušaje praćenja korisnika ili korišćenja njihovih podataka.\nPredloženo ažuriranje bi značilo da ekstenzije mogu samo da gledaju ulazne podatke, a ne da ih menjaju.\n"Ne vidim šta se može dobiti od toga", rekao je Hil iz uBlock Origina.\nPosle komentara i kritika, Google je rekao da planira da se konsultuje sa proizvođačima ekstenzija kako bi ograničio promene koje su morali da naprave.\n"Ovaj dizajn je još uvek nacrt i verovatno će se promeniti", kaže Googleov inženjer softvera Devlin Kronin. "Naš cilj nije da ukinemo ekstenzije", dodao je on.


Ekonomsku saradnju Srbije i Azerbejdžana podići na nivo na kojem su politički odnosi | Ministarstvo spoljnih poslova\nEkonomsku saradnju Srbije i Azerbejdžana podići na nivo na kojem su politički odnosi\nTrećeg danas zvanične posete ministra Selakovića Azerbejdžanu održano je šesto zasedanje Međuvladinog komiteta za ekonomsku saradnju i trgovinu kojem su kopredsedavali ministar Selaković i ministar rada i socijalne zaštite Azerbejdžana Sahil Babajev.\nNakon sastanka, Selaković je istakao da su bilateralni politički odnosi i strateško partnerstvo na veoma na visokom nivou, i posebno podvukao da značajan doprinos takvoj saradnji daju i odlični prijateljski odnosi dvojice predsednika.\nŠef srpske diplomatije rekao je da je glavni zaključak današnjeg, šestog zasedanja MK, upravo taj da je potrebno podići nivo ekonomske saradnje i trgovinske razmene na nivo na kojem su naši politički odnosi.\n„Ministar Babajev i ja smo pokazali spremnost da damo novi kvalitet u radu MK, želimo da identifikujemo dodatne oblasti u kojima možemo imati dobru saradnju i postići dobre rezultate“, izjavio je Selaković i dodao da je sa ministrom Babajevim razgovarao i o poseti predsednika Alijeva Beogradu, 10. oktobra.\nMinistar Selaković je ukazao da ekonomska saradnja i trgovinska razmena imaju tendenciju rasta, da su i dalje na skromnom nivou, kao i da je potrebno uložiti dodatne napore da se one intenziviraju.\nSelaković je rekao i da ga je ministar Babajev obavestio o donaciji Azerbejdžana koja će biti realizovana u narednom periodu, ali da će javnost o tome obavestiti dvojica predsednika tokom posete u oktobru.\nMinistar rada i socijalne zaštite Azerbejdžana Sahil Babajev izjavio je da je saglasan sa ocenom ministra Selakovića da su politički odnosi dve zemlje na najvišem nivou i da je neophodno da i ekonomska saradnja dostigne taj nivo.\nTakođe, pozvao je srpske kompanije da uzmu učešće u rekonstrukciji u postkonfliktim područjima u Azerbejdžanu.


RARIS organizovao u Zaječaru i Kladovu obuku kadrova u turizmu za pripremu regionalnih turističkih paketa istočne Srbije\nRARIS u partnerstvu sa osam turističkih organizacija istočne Srbije (Majdanpek, Kladovo, Negotin, Bor, Zaječar, Sokobanja, Knjaževac i Boljevac), realizuje projekat „Obuka kadrova kao faktor razvoja turizma istočne Srbije“ Projekat finansira Ministarstvo trgovine, turizma i telekomunikacija. Realizacijom projekta nastavlja se regionalno partnerstvo i saradnja u oblasti turizma istočne Srbije koja je počela pre više od deset godina.\nU okviru projekta su organizovane regionalne edukacije u Zaječaru 24 avgusta 2016.g i u Kladovu 25. avgusta 2016.g. za obuku kadrova u turizmu za pripremu regionalnih turističkih paketa istočne Srbije. Uz pomoć vodećih stručnjaka u ovoj oblasti učesnici treninga su imali prilike da dobiju praktičnu obuku u povezivanju nosilaca turističke ponude u okviru destinacije istočne Srbije u jedinstveni proizvod – turistički paket, sačinjen od raznih usluga, koji se može ponuditi tur-operatorima i turističkim agencija.\nNa edukacijama su učestvovali predstavnici lokalnih turističkih organizacija osnivača RARIS-a, predstavnici turističkih agencija, hotelijera i privatni ponuđači smeštaja, predstavnici ugostiteljskih objekata, predstavnici organizacija civilnog drustva, udruženjima žena i mladih koja se bave razvojem i promocijom turizma.\nPredavači na su bili prof.dr.Bojan Zečević, Ekonomski fakultet Beograd kao rukovodilac programa i dr Milan Ćulić, Centar za istraživanje i studije turizma iz Novog Sada.\nRaspored vremena u toku putovanja\nItinerer (maršuta, tok putovanja)\nŠta je turistički paket\nEdukacije su imale sledeće tematske oblasti:\nElementi turističkog paketa\nAktivnosti u toku putovanja\nUslovi turističkog putovanja


sreda, 20. jun 2018. 15:51h\nOvogodišnji dobitnici finansijske podrške SUPERSTE programa Superste.net\n39 timova dobilo je mentorsku podršku iz oblasti marketinga, komunikacija, ljudskih resursa, dizajna, projektnog menadžmenta kulture i preduzetništva.\nMeđu dobitnicima je i Ana Svilar iz Pančeva za projekat „Avantura zelembaća“.\nU Centru za ribarstvo i primenjenu hidrobiologiju na Poljoprivrednom fakultetu sprovodimo edukativnu nastavu u oblasti biologije, ekologije i zaštite životne sredine za decu predškolskog i školskog uzrasta. Odlučili smo da edukaciju proširimo i van tog okvira i pokrenuli ovaj projekat. Ideja je zapravo nastala kad sam na poziv vaspitačica moje dece održala u vrtiću predavanje povodom Dana planete, na koje su klinci sjajno odreagovali. Podrška u okviru ’Superste’ nam mnogo znači, a finansijska sredstva ćemo iskoristiti da organizujemo 300 besplatnih edukativnih radionica širom Srbije, kaže Ana Svilar, inicijatorka projekta „Avantura zelembaća“.\nFinalistima je sreću poželeo i čestitao im na uspehu i Slavko Carić, predsednik Izvršnog odbora Erste Banke.\nVi ste najbolje od onog što je Srbija u ovom segmentu imala da ponudi. Mladi ste, izdržljivi, uporni, kreativni i siguran sada je pred vama i nama jedna lepa i zajednička budućnost. Želim vam puno uspeha, kazao je Carić.


Mag za biznis poručuje: Ovo je jedini način da se pomogne ljudima, ako Tramp želi da spasi ekonomiju - Biznis Telegraf.rs\n24/09/20 | 11:03\n"Svaka porodica treba da dobije 4.000 USD u naredna dva meseca"\nS oko 13 miliona nezaposlenih Amerikanaca i hiljadama preduzeća koja su trajno zatvorena širom SAD, stručnjaci upozoravaju da će biti potreban veći podsticaj za ekonomski oporavak.\nMeđutim, Kongres je u ćorsokaku i malo je verovatno da će se uskoro postići dogovor o drugom paketu podsticaja. Milijarder Mark Kjuban kaže da je taj paket potreban sada jednako kao i na početku i sredinom krize. Dodaje da trenutno postoje "dve ekonomije" ili dva skupa realnosti: jedan za one koji mogu da ostanu "na površini" idrugi za one koji to ne mogu.\nNjegov stav je da bi svako američko domaćinstvo, bez obzira na nivo prihoda, trebalo da dobije stimulaciju od 1.000 dolara, na svake dve nedelje, u naredna dva meseca. On je to predložio još u maju, a i dalje veruje u tu ideju. Međutim, uslov je da porodice potroše stimulaciju u roku od 10 dana.\nReč je o pristupu "Iskoristi ili izgubi", koji bi, kako kaže Kjuban, bio koristan da se promoviše potrošnja, što bi podstaklo rad preduzeća i stimulisalo ekonomiju.\n- Ne zanima me na šta troše. To mogu biti slatkiši, kirija, hipoteka, može biti sve što smatraju potrebnim ili što žele -kaže Kjuban i dodaje da su "ljudi nesigurni u svoju budućnost, pa umesto da troše, oni štede".\nU aprilu je stopa lične štednje dostigla rekordno visok nivo, prema američkom Birou za ekonomsku analizu. Američki milijarder donosi inovativni plan, da se novac svake nedelje vraća državnoj ekonomiji, a kako dalje navodi: "Jednom kada preduzeća počnu da imaju potražnju, čak i ako su zatvorena i rade onlajn, onda postoji razlog da vrate zaposlene na posao i zadrže ih ako se potražnja održi".


Koordinacioni sastanak projekta „ZAUSTAVI-ZAŠTITI-POMOZI“ - Zaustavi - Zaštiti – PomoziZaustavi – Zaštiti – Pomozi\nPočetnaSastanciKoordinacioni sastanak projekta „ZAUSTAVI-ZAŠTITI- ...\nDana 20.03.2017. godine, održan je četvrti koordinacioni sastanak projekta „Zaustavi-zaštiti-pomozi“ u Plavom salonu zgrade Pokrajinske vlade, u Novom Sadu. Sastanak je otvorila i njime rukovodila koordinatorka projekta Biljana Delić, upoznajući prisutne sa dnevnim redom i aktuelnostima u realizaciji projekta. Na sastanku je razmatrana realizacija projekta u prethodna dva meseca i upoznavanje sa planom realizacije projekta za naredni period.\n1. Godišnji izveštaj i realizacija budžeta projekta u prvoj godini\nKordinatorka projekta, B.Delić upoznala je prisutne da je u proteklom periodu , u predviđenom roku do 18.02.2017. godine, Pokrajinski sekretarijat za zdravstvo sa partnerom Centrom za podršku ženama iz Kikinde, dostavio donatoru godišnji izveštaj o prvoj godini realizacije projekta, kao i izveštaj o realizaciji budžeta projekta za prvu godinu. Nakon dobijanja obaveštenja od donatora o usvajanju godišnjeg izveštaja, očekujemo nastavak finansiranja projekta.\n2. Pilot Centri\nO pilotiranju Centara za žrtve seksualnog nasilja izveštavala je Danica Todorov, upoznajući prisutne sa započetim procesom pilotiranja prva dva Centra u Zrenjaninu u Opštoj bolnici „Đorđe Joanović“ od septembra 2016. i u Novom Sadu, u Klinici za ginekologiju i akušerstvo, od novembra 2016.godine. U 2017.godini se nastavlja sa osnivanjem pilot Centara u Opštim bolnicama u ostalih pet gradova, u Subotici, Vršcu, Kikindi, Sr.Mitrovici i Somboru. Trenutno se vrši analiza prostornog i kadrovskog potencijala u izabranima bolnicama, i planira se nabavka nedostajuće medicinske i druge neophodne opreme za početak rada Centara. U dogovoru sa rukovodiocima zdravstvenih ustanova i članovima radnih grupa za pilotiranje, obavljaju se pripreme za obuku implementatora pilot modela Centara. Priprema se štampanje Studije sa predlogom pilot modela i Vodiča za postupanje u slučajevima seksualnog nasilja u Centru za žrtve seksualnog nasilja.\n3. Obuke zdravstvenih radnika\nO realizaciji obuka za zdravstvene radnike i saradnike izveštavala je dr Aleksandra Kapamadžija, ispred edukacionog tima projekta i Medicinskog fakulteta Univerziteta Novi Sad. U proteklom periodu je izvršena nova akreditacija zdravstvenog programa za edukaciju zdravstvenih radnika od strane Zdravstvenog saveta Srbije, sa manjim izmenama predavača i redosleda predavanja, kako bi se postigla efikasnija organizacija obuka zbog veće učestalosti predavanja u ovoj godini. Napravljen je plan obuka za 12 grupa zdravstvenih radnika i saradnika, koje će se realizovati od početka marta do kraja maja meseca 2017.godine, i koje su več počele da se realizuju. Plan obuka sa utvrđenim mestom i datumom održavanja je dostupan na internet prezentaciji projekta.\n4. Multisektorska saradnja\nO multisektorskoj saradnji i realizaciji obuka za članove multisektorskih timova izveštavala je B.Stepanov, ispred partnera na projektu, Centra za podršku ženama iz Kikinde. Do sada su uspešno realizovane obuke članova multisektorskih timova oko 86 članova u Gradu Novom Sadu i lokalnim samoupravama Južnobačkog okruga, u Gradu Zrenjaninu i lokalnim samoupravama Srednjebanatskog okruga oko 57 članova i u Gradu Subotici.\nNastavak obuka u 2017.godini je usklađen sa pripremama za primenu novog Zakona o sprečavanju nasilja u porodici, koji će se primenjivati od 01.06.2017.godine. Završetak realizacijeobuka će se vremenski poklopiti sa početkom primenjivanja novog Zakona u praksi. Plan obuka članova multisektorskih timova sa utvrđenim mestom i datumom održavanja je dostupan na internet prezentaciji projekta.\nO realizaciji promotivnih aktivnosti izveštavao je Miloš Runjajić ispred agencije Bumerang . Planirane promotivne aktivnosti za 2017.godinu odnose se na proizvodnju i emitovanje jedne TV emisije posvećene realizaciji projekta u ovoj godini, nastavak emitovanja TV i radio spota, kontinuirano ažuriranje internet sajta projekta i društvene mreže, izradu šestomesečnog pressklipinga, organizovanje tri konferencije za novinare, jedne promotivne konferencija za stručnu javnost i štampanje Vodiča o radu Centara za žrtve seksualnog nasilja.\nO monitoringu i evaluaciji izveštavala je Jovana Obradović ispred Sekonsa-grupe za razvojnu inicijativu. Trenutno se vrši evaluacija i praćenje efekata obuka zdravstvenih radnika i obuka za multisektorsku saradnju, putem analize upitnika učesnika obuka. U julu 2017. godine planira se monitoring i evaluacija svih aktivnosti projekta za prethodni period.\nKoordinacionom sastanku su prisustvovale dr Aleksandra Kapamadžija i Gligorević Svetlana ispred Medicinskog fakulteta, Biljana Stepanov ispred partnera CPŽ, Jovana Obradović ispred Sekonsa, Danica Todorov, ispred stručnog tima za pilotiranje centara za žrtve seksualnog nasilja, Miloš Runjajić ispred Agencije Bumerang, Biljana Delić koordinatorka projekta i članovi Radne grupe za realizaciju projekta, Eleonora Kokai Živanov, Aleksandra Čavić, Vesna Lekić, Kristina Lacković i Jasminka Ćuk ispred Pokrajinskog sekretarijata za zdravstvo.


Biznismeni iz Čitluka i Gacka kupili fabriku u Srbiji Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuPosao PosaoPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Posao PrivredaTržišteAnalize Tržište\nBiznismeni iz Čitluka i Gacka kupili fabriku u Srbiji\nBiznismeni iz Čitluka i Gacka kupili fabriku u Srbiji Beta 14.09.2012 14:19 ČAČAK - Čačanska fabrika za proizvodnju čipsa Slap grupa, koja je već dvije godine u stečaju, i koja je bila procijenjena na 3,61 miliona evra, prodata je za milion evra.\nPotvrdjeno je to danas agenciji Beta u nadležnim institucijama.\nNovikupci, konozorcijum tri fizička lica koga čine advokat iz Beograda Tomislav Bajević i biznismeni iz BiH Vlatko Barbarić iz Čitluka i Žarko Dragičević iz Gacka, kupili su 4,3 hektara zemljišta.\nKupili su i 12.000 kvadrata halskog i kancelarijskog prostora i tri linije za proizvodnju pirea, čipsa i flipsa, potvrdili su nadležni Beti.\nBivši radnik fabrike i predsjednik nekadašnjeg sindikata Zoran Zečević rekao je agenciji Beta da bivši radnici očekuju da ih novi vlasnici pozovu da ponovi rade i da o tome razgovraju sa predstavnicima republičkog Ministarstva ekonomije i lokalne samouprave.\nFabrika za proizvodnju čipsa i drugih prerađevina od krompira privatizovana je 2005. godine kada je kupio biznismen iz Beograda Slaviša Purić, koji je promijenio ime fabrike u Slap grupa.\nFabrika je bankrotirala prije dvije godine, kada je uveden stečaj, a Puriću je i oduzeta zbog krivičnih djela finansijske malverazacije za koja je osuđen.\nBivši radnici su od dana kada je fabrika otišla u stečaj više puta protestovali zahtijevajući da im se isplate zaostala dugovanja i da se proizvodnja u toj fabrici što prije pokrene.\nČipsara je prije privatizacije bila jedna od najuspješnijih fabrika u regionu, a svoje proizvode je izvozila u sve zemlje u okruženju.


AIESEC - iKragujevac\nKragujevac: AIESEC organizuje prezentaciju za studente\nStudentska organizacija AIESEC u četvrtak 25. februara u "Kancelariji za mlade" u Kragujevcu sa početkom od 20 časova organizuje "Prezentaciju plaćenih stručnih praksi u inostranstvu".\nKG: Prijem novih članova u AIESEC-u\nStudentska organizacija AIESEC organizuje prijem novih članova koji studiraju na nekom od fakulteta Univerziteta u Kragujevcu.\nU sklopu projekta ,,Pokreni svoju budućnost” koji po treći put organizuje organizacija AIESEC u Kragujevcu, održaće se događaj pod nazivom ,,Globalno selo” 12. jula 2015. godine sa početkom u 16:00 časova u Velikom parku u Kragujevcu.\nAIESEC organizuje radionicu "Tech to education" u Kragujevcu\nRadionica "Teach to educate" se organizuje sa ciljem kako bi se studenti bolje upoznali sa programom Global Talent praksi u oblasti edukacije, kao i da bi naučili kako da se snađu prilikom osmišljavanja školskog časa u zavisnosti od uzrasta dece.\nGlobal Citizen je internacionalni program volontiranja namenjen svim mladim ljudima koji žele da rade na ličnom usavršavanju, otkrivanju novih i širenju svoje kulture.\nVeliko interesovanje na sajmu zapošljavanja AIESEC-a\nVeliki broj Kragujevčana starosti do 29 godina i ovog puta pokušao je da dođe do posla preko sajma zapošljavanja, koji je organizovala Studentska organizacija AIESEC.\nSajam edukacija, praksi i poslova u šoping centru Plaza\nDanas u periodu od 16h do 19h održaće se Career Days, najstariji sajam edukacija, praksi i poslova, koji će se održati u šopin centru "Kragujevac Plaza".\nStudenti iz inostranstva predavači u Kragujevcu\nStudenti volonteri iz inostranstva, u nekoliko kragujevačkih osnovnih i srednjih škola, drže predavanja iz engleskog jezika i informatike.\nGlobal Talent - Stručne prakse u inostranstvu iz oblasti marketinga


Obilježavanje Dana sjećanja na žrtve NATO bombardovanja (FOTO)\n09/09/2019 | 11:02 ⇒ 15:52 | Izvor: SRNA\nU Kulturnom centru u Istočnom Novom Sarajevu u toku je duhovna akademija u okviru obilježavanja Dana sjećanja na žrtve NATO bombardovanja.\nPrethodno je za sve poginule Srbe u NATO agresiji na Republiku Srpsku održan parastos u Hramu sveštenomučenika Petra Dabrobosanskog u Vojkovićima u Istočnoj Ilidži, a na mjesnom groblju Grlica položeno cvijeće na mjesto gđe su sahranjene prve žrtve NATO bombardovanja u Srpskom Sarajevu.\n- Najveća vojna alijansa koja je formirana u istoriji čovječanstva napala je naš mali narod i našu vojsku i to je njihova prva akcija od formiranja 1949. godine. Nanijeli su nam gubitke, imali su za cilj da onesposobe snage Vojske Republike Srpske i da našim neprijateljima omoguće da zauzmu Srpsku - rekao je ministar rada i boračko-invalidske zaštite Republike Srpske Duško Milunović.\n- Više od 10 tona eksploziva izručili su na našu teritoriju, lansirali su 13 krstarećih raketa Tomahavk, dok su snage za brza dejstva ispalile više od 1.000 granata, a avioni 1.206 projektila na naše položaje. I pored toga, naša vojska je uspjela da zastarjelim sistemima obori osam aviona NATO-a, tri Hrvatska, i po tri bespilotne letjelice i tri helikoptera - naveo je Milunović.\n- Vjerujem da ćemo u saradnji sa nadležnim institucijama Republike Srpske podići spomenik i imati priliku da se poklonimo žrtvama NATO agresije, ne odustajući od toga da ostanemo vojno neutralni. Naša primarna borba jesu naši politički interesi i sloboda našeg naroda na ovim prostorima - rekao je Košarac u Istočnom Sarajevu nakon polaganja cvijeća na mjesnom groblju Grlica gđe su sahranjene prve žrtve NATO bombardovanja u tadašnjem Srpskom Sarajevu.\nOn je napomenuo da je srpski narod prva žrtva agresije NATO-a i da je ta alijansa, bez odluke UN, bombardovala Republiku Srpsku i Srbiju.\n- To dovoljno govori da zlo ne treba da zaboravimo i da su tri tone osiromašenog uranijuma ostavile trajne posljedice na stanovnike Republike Srpske. Zbog toga, svima koji zagovaraju neku vrstu NATO integracija treba reći da od naše vojne neutralnosti nećemo odustati iz tih razloga - istakao je Košarac.\nOn je napomenuo da razumije snagu NATO alijanse, ali da Srbi neće zaboraviti agresiju na Republiku Srpsku i žrtve koje su uslijedile nakon te agresije.\n- Prvo borbeno đelovanje NATO saveza bilo je na Republiku Srpsku. Zato treba da prestanu da nas nagovaraju na nešto što je nama proizvelo bol i trajne posljedice na sva dešavanja koja su bila u domenu naše odbrane, naših interesa, slobode i vjekovnih ognjišta - poručio je Košarac.\nPredsjednik Boračke organizacije Republike Srpske Milomir Savčić izjavio je da Srbi treba da se sjećaju svake srpske žrtve i da osude neprijateljstvo svih svojih protivnika koji su nerijetko i kukavički nanosili strašne gubitke srpskoj vojsci i civilima.\n- To pitanje je članstvo u NATO-u i da li nam je mjesto u toj alijansi. Ove nedužne žrtve, ali apsolutno nedužne opominju nas i odgovorni smo i pred njima i pred mnogim drugim da kada budemo donosili konačnu odluku moramo to da imamo u vidu - istakao je Savčić.\nDirektor Republičkog centra za istraživanje rata, ratnih zločina i traženje nestalih Milorad Kojić, napomenuo je da je Republički centar obavio istraživanje i publikovao ga prošle godine, kojim su pored direktnih posljedica, a to su imena smrtno stradalih lica od NATO bombardovanja, utvrđene i indirektne posljedice.\n- NATO se prvi put stavio na jednu od zaraćenih strana, a indirektne posljedice su 120.000 protjeranih Srba iz zapadno-krajiških opština, 40.000 protjeranih sa Ozrena i Vozuće, a druga indirektna posljedica su bolesti ljudi od osiromašenog uranijuma - naveo je Kojić.\nGradonačelnik Istočnog Sarajeva Nenad Vuković izjavio je da bi na području grada trebalo da bude podignuto spomen-obilježje svim srpskim žrtvama vojnih udara Alijanse u Republici Srpskoj.\n- Na sastanku sa predstavnicima Ministarstva rada i boračko-invalidske zaštite, načelnicima opština i predstavnicima Boračke organizacije Republike Srpske sa područja grada Istočno Sarajevo dogovorili smo da to mora da bude mjesto koje je vidljivo u urbanom dijelu neke od opština sa područja grada Istočno Sarajevo - rekao je Vuković.


Trofej Lige šampiona predstavljen u Beogradu\nFudbalski klub Crvena zvezda danas je predstavio trofej Lige šampiona, a nekadašnji golman Zvezde Stevan Dika Stojanović, kapiten tima koji je u čuvenom polufinalu Kupa šampiona 1991. godine eliminisao Bajern slikao se sa okupljenima\nBojana Stojanovic | 18.09.2019\nNa Trgu republike u Beogradu danas je predstavljen trofej Lige šampiona u organizaciji fudbalskog kluba Crvena Zvezda, a osim trofeja, tokom trajanja Beogradskog fudbalskog festivala u okviru koga je i održana današnja promocija, građani će moći da se oprobaju u fudbalu, ali i gledaju sve utakmice Zvezde i Partizana na evropskim takmičenjima, javlja Anadolu Agency (AA).\nFudbalski klub Crvena zvezda je predstavio trofej Lige šampiona, pred večerašnju utakmicu Zvezde sa Bajernom u Ligi šampiona, a ideja festivala je da se fudbal približi svim generacijama.\nNekadašnji golman Zvezde Stevan Dika Stojanović, kapiten tima koji je u čuvenom polufinalu Kupa šampiona 1991. godine eliminisao Bajern slikao se sa okupljenima. On je novinarima rekao da je ideja jako dobra.\n"Ideja je jako dobra, pogotovo što se skuplja dosta dece koji treba da vide šta treba da im bude cilj u životu ili konkretno u fudbalu. Ovo je vrh karijere koji može da se doživi i tako da sada mogu da vide za šta treba da treniraju i vredno da rade da bi postigli ovaj cilj", kazao je on.\nKomentarišući sam trofej, Stojanović je kazao da oni te 1991. godine nisu bili ni svesni šta su uradili.\n"Sad 28 godina posle osvajanja tog trofeja, mogu da kažem da smo napravili veliki uspeh za Srbiju, za Zvezdu i za mene", izjavio je.\nOn je povodom večerašnje utakmice Zvezde sa Bajernom, rekao da igrači nemaju šta da izgube i da treba da odigraju dobro.\nSutra će se sa građanima družiti predstavnici Fudbalskog kluba Partizan, a za najmlađe je postavljen mali teren gde mogu da igraju fudbal.\nBeograđani će na velikom video bimu moći da prate sve utakmice Crvene Zvezde i Partizana koje budu igrali na evropskim takmčenjima.\nBeograd Trofej Lige šampiona\nSrbija: Preminuo košarkaš Michael Ojo\nVučić o COVID-19: Oko 2.000 manje hospitalizovanih osoba nego pre desetak dana


Karadžić negirao da je pozivao na napade na Bošnjake\nUnakrsno ispitujući drugog svedoka optužbe Sulejmana Crnčala, optuženi Radovan Karadžić negirao je danas pred Haškim tribunalom da je u leto 1992. pozivao na napade na Bošnjake, ali je svedok ostao pri izjavi da je to lično čuo.\nCrnčalo je juče posvedočio da je u junu 1992. na Palama čuo Karadžića kako, posle pogibije srpskih vojnika, na mitingu kaže da "svaku muslimansku kuchu treba napadati bilo gde, jer se tako brani srpska kuća".\nTokom ispitivanja svedoka - čija je supruga, krajem avgusta 1995. poginula u eksploziji na sarajevskoj pijaci Markale - Karadžić je Crnčalu izrazio saučešće i ponovio da će tokom sudjenja dokazati da za tu eksploziju nije bila odgovorna Vojska Republike Srpske (VRS).\nPrema optužnici protiv Karadžića i ranijim presudama Tribunala, granata koja je pala na Markale i ubila 49 osoba bila je ispaljena sa položaja Sarajevsko-romanijskog korpusa VRS.\nBivši predsednik Republike Srpske optužen je za genocid i zločine protiv čovečnosti nad Bošnjacima i Hrvatima, kao i za uzimanje međunarodnih talaca tokom rata u BiH 1992-95.


Dogana e Kosovës Statistike – Open Data – Dogana e Kosovës\nCarinska služba svake godine izradi godišnji izveštaj koji sadrži podatke za glavna zbivanja na Carini tokom te godine. Ta godišnja izveštaja su najbolji vidovi transparentnosti, jer su sve aktivnosti prikazani u izveštaj koji se objavljuje.\nSlužba je nastavio gradnju koja je počela pre 5 godina uz poboljšanje performansi, a od 2000. godine je prikupila preko 2 milijarde evra za Kosovski konsolidovani budžet. Prosečna potrošnja za prikupljanje je ispod 1 ½ centi za svaki prikupljeni evro.\nTokom godine CAFAO-UNMIK i služba koje su razvijale odlične stručne grupe menadžera i oficira koji su predani u svom radu. Njihovi napori pokazuju da su posvečeni da Carinska služba zadovoljava standarde EU-a.


PREDLOG ZAKONA O PODSTICAJIMA U POLJOPRIVREDI I RURALNOM RAZVOJU: NOVI SISTEM PODSTICAJA U POLJOPRIVREDI I RURALNOM RAZVOJU\nMinistar poljoprivrede, šumarstva i vodoprivrede u Vladi Republike Srbije Goran Knežević istakao je da je osnovni cilj usvajanja Predloga zakona o podsticajima u poljoprivredi i ruralnom razvoju stvaranje predvidljivog ambijenta za poljoprivrednu proizvodnju.\nKnežević je prilikom obrazlaganja predloga tog dokumenta poslanicima Narodne skupštine RS objasnio da on, pored predvidljivosti uslova za rad poljoprivrednih proizvođača, donosi i lakše planiranje srednjoročnih i dugoročnih investicija, unapređenje konkurentnosti, uvođenje jedinstvene evidencije o podsticajima, bolje planiranje budžetskih sredstava i usaglašenost sa propisima EU.\nOn je naveo da su zakonom predviđeni podsticaji i fizičkim i pravnim licima, odnosno za poljoprivrednike, zadruge, preduzeća, verske zajednice i druge vrste organizacija ukoliko se bave poljoprivrednom proizvodnjom i upisani su u Registar Ministarstva.\nPodsticaji su, kako je dodao, predviđeni jednako za vlasnike i zakupce zemlje, a stimulacije su namenjene za podsticanje poljoprivredne proizvodnje bez obzira na pravni i vlasnički status proizvođača.\nPrema njegovim rečima, zakonom su garantovani minimalni iznosi podsticaja na nivou ovogodišnjih plaćanja, a Vlada će svake godine, na osnovu Zakona o budžetu, usvajati maksimalne iznose podsticaja.\nMinistar je istakao da su iznosi koje zakon određuje - 6.000 dinara po hektaru ratarske proizvodnje ili premija za mleko od 7 dinara po litru, zakonom zagarantovani minimumi koje ni Vlada ne može da umanji ali može da ih uveća ukoliko ima sredstava u budžetu.\nKnežević je istakao da, zahvaljujući ovom zakonu, agrarna politika i politika ruralnog razvoja postaju jedinstvene za čitavu teritoriju Republike Srbije, pri čemu se autonomnim pokrajinama i lokalnoj samoupravi omogućava da utvrđuju i sopstvene mere podrške za sprovođenje te politike na svom području.\nOne to mogu učiniti, kako je objasnio, kroz lokalne strategije razvoja i plaćanja premije osiguranja, regresa za skladištenje u javnim skladištima i regresa za reproduktivni materijal.\nNovina koju donosi zakon jeste i da korisnik podsticaja na osnovu direktnih plaćanja može ostvariti ukupan iznos od 10 miliona dinara, ukazao je ministar.\nZakonom su predviđeni i podsticaji za organsku proizvodnju, koji su za 40 odsto uvećani u odnosu na podsticaje za konvencionalnu proizvodnju kako u periodu konverzije, tako i za one koji već imaju sertifikovanu biljnu ili stočarsku organsku proizvodnju, rekao je Knežević.\nIzvor: Press služba Vlade Republike Srbije, 22.1.2013.


Prihvatni kapaciteti u Grčkoj i zapadnom Balkanu biće povećani na 100.000 mesta, od kojih 50.000 u Grčkoj, a pripadnici evropske agencije Fronteks nadgledaće granične prelaze i registraciju na tačkama prelaza izmedu Srbije i Hrvatske, odlučeno je na mini samitu u Briselu o migrantskoj krizi.\nPredviđena je podrška pogranične agencije EU – Fronteksa, na granici između Bugarske i Turske, kao i da se ustanove zaduženja Fronteksa na spoljnim kopnenim granicama između Grčke i Makedonije, kao i između Grčke i Albanije, sa fokusom na kontrolu prelaza i registrovanje izbeglica koje nisu registrovane u Grčkoj.\nJedna od mera je uzdržavanje od olakšavanja kretanja migranata na granicu druge zemlje. U saopštenju je navedeno da nije prihvatljivo da se izbeglice “prebacuju” drugoj zemlji.\nNa viši nivo podićiće se zajednička pomorska operacija “Posejdon” u Grčkoj, posebno prisustvo pogranične agencije EU – Fronteks u Egejskom moru i znatno pojačati podrška Fronteksa u Grčkoj kod registrovanja migranata i uzimanja otisaka prstiju.\nDalje, treba ustanoviti kontaktne tačke za dnevnu razmenu informacija koje se tiču kretanja migranata, razmenjivati informaciji o kretanju i broju izbeglica koji se kreću. U tu razmenu podataka biće uključeni Fronteks kao i kancelarija EU za azil – ESAO.


Beograd kao poslovna destinacija na sajmu IBTM WORLD 2019 - News - Turistički svet\nBeograd kao poslovna destinacija na sajmu IBTM WORLD 2019\nTuristička organizacija Beograda uspešno je predstavio kongresnu ponudu srpske prestonice na specijalizovanom sajmu „IBTM World 2019“ u Barseloni.\nVeliki broj unapred zakazanih sastanaka svedoci da je Beograd postao prepoznatljiva i poželjna međunarodna poslovna destinacija za organizaciju konferencija korporacija i podsticajnih putovanja, kao i kongresa asocijacija, navodi se u saopštenju TOB-a.\nU cilju privlačenja što više poslovnih događaja, TOB je u okviru svojih kongresnih aktivnosti, kako se dodaje, tokom tri dana trajanja sajma (od 19. do 21. novembra) predstavio kongresnu ponudu Beograda u okviru objedinjenog štanda Srbije, sa partnerima iz kongresne industrije- kongresnim hotelima i agencijama.\nKao rezultat ovih aktivnosti, Beograd će u narednih nekoliko godina biti domaćin velikih i važnih poslovnih skupova, navodi se u saopštenju.\n„IBTM World“, koji već 32 godine uspešno posluje kao vodeći međunarodni sajam kongresnog turizma i podsticajnih putovanja, najznačajniji je od svih „IBTM“ poslovnih događaja koje širom sveta organizuje „Reed Travel Exhibitions“, najveća kompanija za organizaciju sajmova turizma na svetu.\nTokom ovogodišnjeg sajma oko 15.000 učesnika, izlagača, kupaca i poslovnih posetioca imalo je priliku za stručno obrazovanje i umrežavanje u profesionalnom poslovnom okruženju.\nViše od 3.000 kupaca, donosilaca odluka u kompanijama i 2.700 izlagača iz celog sveta imali su više od 75.000 sastanaka „jedan na jedan“.


Niška televizija » Međunarodni dan ponosa (VIDEO)\nObjavljeno 27.06.2014. 13:38\nMeđunarodni dan ponosa obeležile su aktivistkinje organizacije “Ženski prostor”, kako bi podsetile da borba za prava LGBT populacije i dalje traje. Kako kažu, diskriminacija osoba drugačije seksualne orijentacije je još na visokom nivou, naročito na jugu Srbije.\nLGBT ponos je pozitivan stav protiv diskriminacije i nasilja prema lezbejkama, gej muškarcima, biseksualnim i transrodnim osobama i javlja se kao odgovor na sramotu i društvenu stigmu kojima su ovi ljudi izloženi. Ovo su, na Međunarodni dan ponosa, Nišlijama poručile aktivistkinje organizacije “Ženski ponos”. One podsećaju da stanovnici Srbije, naročito južnog dela i oni koji žive u manjim sredinama, često i fizički nasrću na ljude drugačije seksualne orijentacije.\nDiskriminacija je često i institucionalna, dodaju organizatorke ove akcije.\nMeđunarodni dan ponosa LGBT osoba ustanovljen je 1969. godine kada su u noći između 27. i 28. juna pripadnici ove zajednice protestovali protiv policijske racije u njujorškom klubu Stounvol. 1970. na godišnjicu ove pobune održane su prve parade ponosa u Njujorku i Los Anđelesu, što je i početak savremenog LGBT pokreta.


Univerzitet Adriatik ponovo počeo sa obukom pomoraca\nAutor:\tMilanka Vukosavović 13.05.2020, 10:53 Obrazovanje\nNa Univerzitetu “Adriatik” Bar, u okviru Pomorskog fakulteta u Baru i Fakulteta za menadžerske poslovne studije – Tivat, od juče su ponovo počeli sa radom Centri za obuku pomoraca u Baru, Kotoru i na Jazu.\nPo odobrenju Direktorata za pomorski saobraćaj i Ministarstva saobraćaja i pomorstva, Pomorski fakultet Bar i Fakultet za mediteranske poslovne studije Tivat, obezbijedili su neophodne uslove za nastavljanje obuka za pomorce, u Centrima za obuku pomoraca koji posluju u njihovom sastavu.\nPoslije dvomjesečne pauze, prouzrokovane pandemijom Covid-19, obuka je počela juče u Centrima za obuku pomoraca u Baru i Kotoru, koji su sastavni dio Pomorskiog fakulteta u Baru i na Jazu, koji posluje u sastavu Fakulteta za mediteranske poslovne studije Tivat.\n“Obuka će se obavljati uz primjenu preventivnih mjera, koje je propisalo Nacionalno koordinaciono tijelo, sa posebnim osvrtom na mjere zaštite u zatvorenom prostoru i održavanja fizičke ditance. Pomorski fakultet Bar i Fakultet za mediteranske poslovne studije Tivat se pripremaju da spremno dočekaju povratak studenata u kabinete i amfiteatre, kada se za to stvore neophodni uslovi, radi uspješnog završetka studijske godine”, saopšteno je iz Službe za informisanje Univerziteta Adriatik.\nUniverzitet Adriatik Centar za obuku pomoraca\n20.10.2021, 13:02 0\nOŠ Anto Đedović predstavnik Bara u obrazovnom TV serijalu


Ako danas napravite upit, aranžman s polaskom 15. aprila 2017. koji obuhvata avionski prevoz i četiri noćenja sa doručkom platićete 369 evra po osobi, umesto stare cene od 405 evra.\nRim, glavni grad Italije i regiona Lacio, poznat je i kao "prestonica sveta", "večni grad" ili "grad na sedam brežuljaka". Među razlozima zbog kojih ga svake godine posete milioni turista su istorija grada, umetnost, kuhinja, muzika, moda...\nTokom ovog putovanja ne propustite da prošetate do spektakularnih odredišta: Trga Republike, Via Nacionale, Trga Barberini, Via Veneto, Trga Venecija, Rimskog foruma, Koloseuma, crkve Santa Marija Mađore.\nOrganizujte izlet za Vatikan, gde se obilaze najznačajniji ekponati: Osmougaono dvorište sa antičkim statuama, sala sa tapiserijama, zbirka geografskih mapa iz 16. veka, Rafaelova soba, Sikstinska kapela čiju je tavanicu oslikao Mikelanđelo.\nUz KonTiki letovanje u Hurgadi po najpovoljnijim cenama


Za godinu dana ugašeno desetak metalskih firmi - Zenicablog\nZa godinu dana ugašeno desetak metalskih firmi- Materijalni položaj velikog broja radnika u metalskoj industriji izuzetno je težak, a dodatno opterećuje činjenica da je tokom posljednjih godinu dana ugašeno desetak metalskih firmi i da je izgubljeno oko dvije hiljade radnih mjesta, rečeno je na sjednici Upravnog odbora Sindikata metalaca Federacije BiH.\nUpravni odbor Sindikata metalaca Federacije BiH uputio je zahtjev Savezu samostalnih sindikata BiH (SSSBiH) u kojem od predsjednika SSSBiH traži da hitno sazove sjednicu Glavnog odbora SSSBiH na kojoj bi se razmotrila aktuelna situacija i sa koje bi bio upućen hitan zahtjev za održavanje vanredne sjednice Parlamenta Federacije BiH radi donošenja određenih zakona.\nTo se odnosi na Zakon o preuzimanju finansiranja neizmirenih doprinosa za penzijsko i invalidsko osiguranje u periodu od 01.04.1992. do 31.12.2015. godine (tzv. Zakon o uvezivanju radnog staža), kao i na izmjene Zakona o doprinosima i Zakona o porezu na dohodak s ciljem smanjenja obaveza na plaće, a radi neutralisanja po radnike negativnih efekata oporezivanja naknada koje nemaju karakter plaća.\nTu su i izmjene Zakona o stečajnom postupku, kojim će se sva potraživanja radnika iz radnog odnosa svrstati u viši isplatni red, a sam postupak stečaja učiniti bržim i efikasnijim sa težištem na restrukturiranje firmi, a ne njihovu likvidaciju. Također, iz Sindikata metalaca traže donošenje Zakona o penzijskom i invalidskom osiguranju, Zakona o sigurnosti i zdravlju na radu i Zakona o štrajku u formi usaglašenoj između socijalnih partnera.\n“Ukoliko se ne pokrenu odgovarajuće aktivnosti na realizaciji ovih zahtjeva, Upravni odbor Sindikata metalaca Federacije BiH usmjerit će svoje naredne aktivnosti na definisanje i organizovanje oblika industrijskih akcija i sindikalne borbe, kojima će, u skladu sa zakonskim odredbama i odgovarajućim pravilima sindikata, i izvan nadležnih institucija energično vršiti pritisak da se nađe izlaz za nikada teži položaj radnika”, navodi se u saopćenju Sindikata metalaca FBiH.\nTagovifbih firme materijal metal metalskoj industriji posao trziste zatvaranje


NBA Archives - Страница 4 од 30 - Sportska sećanja\nKada je Šekil O’Nil „počistio“ Robinsona\nPosted by Miloš on јун 1, 2019\nNBA All-Star utakmica 1996. godine igrala se u San Antoniju. Taj 11. februar mnogi su sa nestrpljenjem iščekivali, želevši da posle tačno tri godine gledaju ponovo legendarnog Majkla Džordana na utakmici svih zvezda, a „Leteći“ je ispunio sva njihova očekivanja. Igrao je sjajno tri četvrtine, postigao je 20 poena i predvodio Istočnu konferenciju do preko 20 poena prednosti,...\n„Davidova“ rampa za košarkaškog „Golijata“\nPosted by Miloš on мај 16, 2019\n20. novembra 2006. godine Hjuston Roketsi su poptuno očekivano savladali u „Medison Skver Gardenu“ domaće Njujork Nikse. Ubitačan duo „Raketa“ Trejsi Mekgrejdi i Jao Ming predvodio je svoj tim do trijumfa, postigavši zajedno 50 od 97 poena Hjustona, ali košarkaš iz Kine će taj duel ipak pamtiti po nečemu drugome.Iako na susretu nije postigao niti jedan poen,...\nČarls Džons – „Ne zna“ da postigne koš, ali zato deli „banane“ Džordanu\nBiti dobar košarkaš, a ne postizati poene, rekli bi mnogi ako niste Denis Rodman skoro da nije moguće. Ipak, da Denis Rodman nije jedini primer za takav slučaj, pokazao je i Čarls Džons, koji možda nije bio na Rodmanovom nivou, ali koji je uspeo da punih 15 godina igra u NBA ligi, da osvoji šampionski prsten sa solidnom rolom u finalu i to sve i pored toga što u napadu skoro da nije mogao da postigne koš. Iako je draftovan 1979....\nMnogi ljubitelji košarke će često reći da su lopte koje je dodavao Džejson Kid „imale oči“. I zaista je mnogo primera u kojima su lopte posle dodavanja Džejsona Kida nalazile put do njegovih saigrača na zaista neverovatan način. Zbog toga ovog plejmekera mnogi smatraju za jednog od najboljih dodavača u istoriji košarke, a kada se neka asistencija smatra za najbolju u karijeri takvog dodavača, onda zaista i ne čudi što je...\nMarko Jarić – Blamaža sa dresom\nMarko Jarić nije imao zapaženu NBA karijeru kakvu su mnogi zbog njegovog talenta očekivali. U 7 sezona koliko je nastupao u NBA ligi, Marko ni u jednoj sezoni nije imao dvocifren prosek poena, niti bio zapažen u nekoj drugoj kategoriji. Ipak, to ga nije sprečilo da bude nekoliko puta veoma zapažen i da njegovi često i neslavni potezi obiđu planetu. O jednom takvom kada ga je na All-Staru „ponizio“ Tinzli već smo pisali, a...\n„Ne kači se“ sa Kobijem\nNe verujemo da je mnogo ljudi verovalo da će gostovanje 2016. godine u jednom podkastu bivšeg NBA centra Samakija Vokera, koji je već tada mnogima i izbledeo iz sećanja, izazvati veliku pažnju, ali se baš to dogodilo zbog jedne anegdote iz karijere koju je Voker tom prilikom ispričao, a u kojoj je u glavnoj ulozi bio jedan od najboljih košarkaša svih vremena Kobi Brajant. Samaki Voker je odlučio da slušaoce vrati u 2002. godinu, kada...\nKada Pit Maravić pošalje protivnika „po burek“\nO karijeri i životu Pitera „Pita“ Maravića imali ste priliku već da čitate na našem sajtu, u po priznanju mnogih naših pratilaca jednoj od najemotivnijih sportskih priča koje smo ikada objavili. Tom prilikom ste mogli da saznate mnoge neverovatne detalje iz karijere ovog fenomenalnog košarkaškog „mađioničara“ i inovatara, koji je u košarku uveo mnoge poteze koje su kasnije kopirale generacije. Danas ćemo se...\nMajkl Džordan – Povratak na „mesto zločina“\nKada je Majkl Džordan 2001. godine odlučio da se vrati košarci u dresu Vašington Vizardsa mnogi su smatrali da je to pogrešna odluka i da „Leteći“ tim povratkom može samo da izgubi. Ispostaviće se da takvi komentari nisu bili daleko od istine, jer Majkl sa Vizardsima nije mogao do zapaženijih rezultata, a i Džordan se više mučio u igri nego ranije (najviše zbog problema sa kolenima). Ipak, i pored ne baš dve briljantne...\nKarles Pujol – Potez dostojan nadimka “Lionheart”\nKada je Dejan Tomašević „dobio“ pesnicu u glavu od Kintela Vudsa\nVojčeh Zidron – Gol „po receptu“ Džeksona Ričardsona\nKada je Milan Lučić izbacio protivnika kroz staklo\nKad je Zidan zaludeo Bekama\nTrener на Košarkaški mađioničar – Piter „Pit“ Maravić\nDan kada se Jordan pretvorio u Boga... i u đavola - Ostatak Sveta на Dan kada se Majkl Džordan pretvorio u Boga… i u đavola


ČEZ odlazi sa Balkana i najavljuje širenje na Zapadu- croenergo.eu\nPrag, 29. studenog 2017. - Češka elektroenergetska kompanija ČEZ smanjuje problematične poslovne aktivnosti na Balkanu kako bi se proširila na Zapadu, javlja "Bloomberg".\nOva energetska tvrtka iz Praga je u pregovorima o prodaji termoelektrane na ugljen i kompanije za distribuciju električne energije u Bugarskoj.\nČEZ bi, također, mogao prodati 50 posto dionica u kompaniji "Akcez Enerji Yatirimlari" koja električnom energijom snabdijeva 3,4 milijuna ljudi na sjeverozapadu Turske, navodi njujorška agencija.\n"Iako uprava još uvijek nije u službenim pregovorima, otvorena je za ponude", izjavio je financijski direktor kompanije Martin Novak.\n"Mijenjamo naš fokus. U smislu novih aktiva, kompanija se sada okreće obnovljivim izvorima, i to definitivno u centralnoj i zapadnoj Europi, a ne u jugoistočnoj Europi", dodao je Novak.\nSa prodajom aktiva u Bugarskoj, koje bi, prema očekivanjima kompanije, trebale biti realizirane u narednim mjesecima, staviti će se fokus na brzu ekspanziju koju je započeo prethodni menadžment kompanije na tržišta u razvoju - od Albanije do Rumunjske i Turske.\nNakon što je potrošio stotine milijuna dolara u jugoistočnoj Europi u proteklih deset godina, Čez je odlučio promijeniti taktiku nakon brojnih sukoba sa lokalnim zakonodavcima i regulatorima, prenosi njujorška agencija.


OD LOKALNOG KABADAHIJE, DO ŠEFA UTICAJNOG KLANA Proterani šef Zagoričana i njegovi batinaši … | SC Radar\nSat, 06 Jun 2020 04:56:16 +0000\nOD LOKALNOG KABADAHIJE, DO ŠEFA UTICAJNOG KLANA Proterani šef Zagoričana i njegovi batinaši …\nNiz je pitanja koja su nakon, vesti da je zagorički kriminalac uhapšen u Beogradu, ostala otvorena. Jedno od njih svakako je zbog čega je Stanišić uopšte došao u Beograd… Uzimajući u obzir ranije ispade iz njegove kriminalne karijere, moglo bi se zaključiti da je za račun kavačkog klana, sa kojim je zagorička grupa naprasno postala bliska nakon što su “rame uz rame” ratovali sa škaljarcima, došao da odradi prljavi posao. Prebijanje, paljenje automobila, pretnje, uterivanje dugova… Dugačak je spisak dela iskreiranih u zagoričkoj kuhinji.\nDrugi mogući scenario koji se krije iz Stanišićeve posete mogao bi biti taj da je u Beogradu pronašao sklonište, pošto crnogorska policija traga za njim zbog naručivanja paljenja automobila podgoričke redakcije “Vijesti”. Zanimljivo je da se serija požara na vozilima ovog dnevnika dogodila u trenutku kada je Stanišić bio u zatvoru, što je “Vijestima” i potvrđeno, tako da se zaključuje da je svoje prljave poslove naručivao iz zatvorske ćelije.\nHakovanjem skinuli milion, a “ne znaju ni Fejsbuk da koriste”\nIako su u svom kraju poznati po nasilničkom i bahatom ponašanju, tučama, pretnjama i iznudama, zagorička grupa popularnost je stekla kada je pre skoro deceniju udružena sa beogradskim hakerom, skinula oko milion evra sa tuđih bankovnih računa, o čemu su izveštavale i podgoričke “Vijesti”.\nKompjutersku prevaru možda nikada ne bi prokljuvili da Zagoričani nisu bili toliko alavi da su, kako je vreme prolazilo, skidali sve veće iznose…\nZatim su svote od 2.000 i 3.000 evra preko noći prerasle u šestocifrene, ali su one bile bankarski “čiste” jer je novac iz inostranstva uplaćivan kao poklon ili na ime navodnih investicija u Crnoj Gori. Manje svote do 15.000 evra koje ne podležu proveri o poreklu, prolazile su kontrole u banci, ali kada su porasle do 50.000 ili 150.000, postali su i više nego sumnjivi.\nZa Čujovića se verovalo da je po principu “fifti – fifti” delio novac sa grupom iz Zagoriča. Tokom hapšenja Čujovića u iznajmljenom stanu na Zabjelu, policija je prilikom pretresa pronašla i oduzela računarsku opremu za koju se sumnja da je korišćena prilikom hakovanja.\nZanimljivo je da kada je policija zakucala na vrata Stanišićeveve kuće kako bi ga priveli, on je poptuno neočekivano iskočio kroz prozor i spustio se niz kamenjar korita Zete gde mu se u rejonu Duklje izgubio trag. Kasnije se predao, a njegov advokat je beg od policija objasnio time da je “bio pod stresom”.\nAdvokat je kasnije, kada su ga pitali o sumnjama koje se grupi stavljaju na teret, tvrdio da su “informatički nepismeni”, te da ne znaju ni Fejsbuk da koriste.\nZagorička grupa kao organizovani klan u policijskoj evidenciji pojavila se pre 10 godina, pisale su “Vijesti”. Grupa mladića problematičnog i nasilničkog ponašanja prešla je put od “običnih” batinaša, do visokopozicionirah pripadnika kavačkog klana, jednog od najozloglašenijih kriminalnih udruženja u Evropi.\nVeruje se da su ti Zagoričani, za vreme kriminalnog uspona, imali i svesrdnu zaštitu pojedinih ljudi iz bezbednosnog sektora, koji su ili traljavo vodili istrage ili “čistili” nepočinstva članova bande… Najistaknutiji članovi klana su braća od strica Vidoje i Radoslav-Gile Stanišić.


Vreme je za promenu zakona\nAko se mladom britanskom paru, princu Vilijamu (28) i Kejt Midlton (28), kao prvo dete rodi kćerka, ona će verovatno postati kraljica, čak i ako posle bude imala brata. Britanska vlada je, naime, ovih dana pokrenula konsultacije sa zemljama Komonvelta da se promeni više od 300 godina star zakoni o nasleđivanju krune tako što bi ženski potomci bili u tome potpuno ravnopravni s muškim. Predlog zakona o uklanjanju ove diskriminacije podneo je u Parlamentu zastupnik laburista Kit Vac i, sudeći prema nekim prvim reakcijama, zakon bi mogao da dobije podršku i vladajućih konzervativaca i tako bude usvojen. Ali, procedura donošenja je vrlo složena i duga jer s time moraju da se slože i parlamenti svih 15 zemalja Komonvelta koje priznaju vlast britanske krune. Vilijam, koji je drugi u liniji nasljeđivanja britanskog trona, odnosno prvi posle svog oca, princa Čarlsa, venčaće se sa Kejt Midlton 29. aprila. Promena zakona ne bi uticala na redosled nasleđivanja ni u njegovom ni u slučaju njegovog oca jer nemaju starije sestre. A ako bi prvo dete Vilijama i Kejt bilo sin, promena zakona ne bi morala da bude sprovedena po hitnom postupku. Foto: Alpha press


Stojan Stojanović : мај 2013\nVeštačenja saobraćajnih nezgoda na kojima se zasnivaju pravosnazne sudske odluke, po svojoj prirodi su najbistriji izvori podataka iz kojih ističu najtačniji podaci o tim nezgodama, a naročito o njihovim saobraćajno-tehničkim uzrocima.\nOsnovni zadatak saobraćajno-tehničkog veštačenja, u opštem slučaju je: da na osnovu raspoloživih polaznih podataka, prvenstveno materijalnih dokaza, prikupljenih na uviđaju saobraćajne nezgode, utvrdi saobraćajna obeležja relevantnih saobraćajnih situacija predmetne nezgode, precizira tok nezgode, tj. rekonstruiše proces odvijanja nezgode, analizira uslove za njeno izbegavanje i konačno, identifikuje uzrok nezgode prvog reda.\nVestačenja povodom saobraćajnih nezgoda, osim veštaka saobraćajne struke, obavljaju i brojni eksperti drugih specijalnosti, primenjuci najsavremenije metode i alate. Njihov studiozan rad, nažalost, koristi se samo u tekućim sudskim postupcima, u kojima oni ispunjavju osnovni zadatak veštačenja, dok se potpuno zanemaruje ogroman potencijal tih urađenih veštacenja, sadržan u kvalitetnim podacima o nastalim saobraćajnim nezgodama, lociranim u arhivama pravosnažno rešenih sudskih predmeta. Zaobilaženjem ovih izvora i nekorišćenjem podataka koje nam oni nude, pre svega o uzrocima nezgoda, a naročito o onom dominantnom, praktično se odričemo mogućnosti da prepoznamo ne samo stvarne uzroke nezgode, vec i prave, odgovarajuće preventivne mere za poboljšanje bezbednosti saobraćaja.\nNekorišćenje raspoloživih podataka o uzrocima saobraćajnih nezgoda, naročito je važno za Srbiju, budući da je karakteriše:\nnepostojanje naučno-istraživačke institucije koja se ozbiljno bavi relevantnim pitanjima iz oblasti bezbednosti saobraćaja (u nekadašnjoj SFRJ, tu delatnost su nastojali da razviju, pre svih, nstitut “Kirilo Savić“ i Institut Saobraćajnog fakulteta u Beogradu, koji su na teorijskom planu čak i uspevali da prate zbivanja u svetu, a u istraživačkom delu, da u skladu sa raspoloživim, malim finansijskim sredstvima dođu i do nekih relevantnih saznanja, medutim, danas je istraživacki rad praktično zamro, što se u krajnjem i očituje upravo kroz zanemarivanje veštačenja kao bitnog izvora podataka, kao i prevashodnog korišćenje raspoloživih statističkih podataka),\nraspolaganje ograničenim, malim finansijskim sredstvima za obavljanje kvalitetnih, naročito eksperimentalnih istraživanja, koja okolnost nalaže racionalnije korišćenje raspoloživih izvora podataka (svaki uviđaj saobraćajne nezgode i potonji ekspertski rad na planu utvrđivanja uzroka nezgode, trebalo bi tretirati kao faze istraživačkog rada u oblasti bezbednosti saobraćaja...),\nnetačna statistika podataka o uzrocima saobraćajnih nezgoda, izmedu ostalog i zbog toga, što se statistički uzrok saobraćajne nezgode utvrđuje na dan njenog događanja i što se to čini od strane policajca, iako je za rasvetljavanje stvarnog uzroka saobraćajne nezgode često potrebno učešće brojnih stručnjaka, različitih specijalnosti, kao i značajno vreme, koje se u sudskoj praksi Srbije, ne retko meri i godinama...\nPosledica ovakvog stanja, tj. prevashodnog korišćenja statističkih izvora podataka je: netačna identifikacija dominantnog uzroka nezgode, preduzimanje neodgovarajućih mera prevencije i u krajnjoj konsekvenci, nepovoljno stanje bezbednosti saobracaja.\nPozivam sve da mi se pridruže u pronalaženju pravog načina za oživljavanje i afirmisanje veštačenja u ulozi izvora podataka o uzrocima nezgoda i njihovih pratećih okolnost, kako bi se što pre pristupilo i kokretnom istraživanju uzroka saobraćajnih nezgoda u Srbiji u cilju stvaranja uslova za trajnije poboljšanje bezbednosti saobraćaja.\nОзнаке: izvori, saobraćajna obeležja, saobraćajne nezgode, uviđaj, uzrok nezgode, Veštačenja\nЛокација: Ustanicka 189a, Belgrade, Serbia


Mrdak na Forumu u Poljskoj: Podrška EU neophodna za uspješan nastavak pregovora :: Politika\nMrdak na Forumu u Poljskoj: Podrška EU neophodna za uspješan nastavak pregovora\nSvako proširenje Evropske unije doprinos je demokratizaciji čitavog kontinenta, a Crna Gora će, kao najuspješniji kandidat za članstvo, nastaviti sa pozitivnim tempom, uz neophodnu motivaciju i podršku Unije, poručio je zamjenik glavnog pregovarača Marko Mrdak.\nOn je učestvovao na Ekonomskom forumu u Poljskoj, koji je okupio više od 4.000 učesnika - lidera iz političke, ekonomske i društvene sfere iz 60 zemalja Evrope, Azije i Amerike, uz prisustvo više od 500 novinara.\nGovoreći na panel diskusiji „Treba li politiku proširenja vratiti na EU agendu?“, zamjenik glavnog pregovarača je ocijenio da proces proširenja EU nije kratkoročni politički potez, već generacijski izbor zasnovan na demokratskim principima i temeljnim vrijednostima, naglasivši da ta politika ne bi trebalo da bude u sijenci stalnih izazova sa kojima se EU suočava.\n„Članstvo država Zapadnog Balkana u EU je obostrani interes, sa ekonomskog, političkog i bezbjednosnog stanovišta. U ekonomskom pogledu, EU je daleko najveći trgovinski partner sa zemljama Zapadnog Balkana, dok u političkom i bezbjednosnom pogledu, meka snaga EU ima suštinsku ulogu u podržavanju procesa reformi, jer odsustvo ovog uticaja može stvoriti distancu između EU i regiona Zapadnog Balkana, što kasnije mogu iskoristiti drugi geopolitički igrači“, naveo je Mrdak.\nPoručio je da je Crna Gora svjesna da su prethodna iskustva iz proširenja uticala da EU primjeni do sada najstrožiji pristup u pregovaračkom okviru, što zahtjeva dodatne napore i kvalitet u sprovođenju reformi. „Svjesni smo da Crna Gora pregovara po, do sada, najzahtjevnijim pregovaračkim uslovima, što će u konačnom da rezultira izgradnjom buduće stabilne i kredibilne članice EU“.\nNaglasio je da je pred Crnog Gorom još puno izazova na kojima pregovaračka struktura predano radi kako bi do 2025. ispunili sve neophodne uslove za zatvaranje pregovora.


Održana četvrta "Trka s bojama", trčali i najmlađi - SPORTSKI ŽURNAL\n23 septembar, 2018 0\nČetvrta po redu "Trka s bojama" održana je danas ispred "Imo centra" na Novom Beogradu, uz učešće 1.000 takmičara, a u organizaciji RUNNING kluba\nU pitanju je atraktivna urbana trka tokom koje volonteri zasipaju učesnike na svakom pređenom kilometru organskim bojama koje se lako skidaju vodom i oni u cilj ulaze obojeni od glave do pete.\nTokom višesatnog programa, javlja Tanjug, prvo su na 200 metara trčali najmlađi, deca do šest godina, a posle njih mališani do 10 godina trčali su 500 metara, gde su na svakih 100 metara zasipani bojama.\nTrka sa bojama color RUNNING inspirisana je festivalom boja HOLI kojim svake godine hiljade ljudi širom sveta obeležavaju sreću novih početaka.\nTrka je amaterskog karaktera s ciljem da promoviše vrednosti drugarstva, motivacije i zabave.\nEKSKLUZIVNO za Žurnal, Ben Džonson: Obratio sam se advokatima, želim nazad zlatnu medalju iz Seula!\nAmela Terzić i Elzan Bibić pobedici 26. ulične trke u Prijedoru\nIvana Španović zbog lošeg vremena na pripremama u Dubaiju